SCHA & AWAL KONGSI WAJAH ANAK KEDUA, 'BABY L'

Selepas seminggu dilahirkan iaitu pada 12 Februari lalu, akhirnya pasangan Awal Ashaari dan Scha Alyahya telah berkongsi wajah anak perempuan kedua mereka secara eksklusif dalam program 'Schawal Baby Boom' yang ditayangkan, semalam.

Kata Awal atau nama sebenarnya Ahmad Awaluddin Ashaari, dia tidak menjangka sekali lagi dapat menyaksikan kelahiran anak keduanya yang digelar 'Baby L'.

"Satu pengalaman paling berharga buat saya dan Scha. Alhamdulillah cukup seminggu Baby L dilahirkan dan kami berkongsi detik bersejarah ini bersama anda yang sering mendoakan kebahagiaan kami.

Klik untuk gambar besar

"Dalam episod istimewa semalam, penonton dapat menyaksikan saat getir proses kelahiran dan buat pertama kalinya mereka berkenalan dengan Baby L secara ekslusif. Sekarang, Scha sedang berpantang dan anak pun sedang menyesuaikan diri di rumah. Terima kasih di atas doa anda," tuturnya.

Sementara itu, Scha atau Sharifah Nor Azean binti Syed Mahadzir Alyahya pula berkata, pengalaman bersalin anak kedua cukup berbeza.

"Sikit pun tidak kurang hebatnya dari kelahiran yang pertama iaitu Lara Alana. Sejak bersalin, saya dihujani doa dan pertanyaan mengenai kelahiran kedua kali ini. Dan secara eksklusif kami sekeluarga berkongsi dengan anda detik indah ini.

"Semoga Baby L membesar menjadi anak yang solehah, sihat dan membanggakan kami sekeluarga. Terima kasih atas doa yang tak putus untuk saya berpantang, dan doakan anak sihat membesar. Terima kasih yang tidak terhingga juga buat Pusat Perubatan Prince Court untuk perjalanan yang hebat ini," ujarnya.

Selain Bbaby L, Awal dan Scha turut mempunyai seorang lagi anak perempuan bernama Lara Alana yang bakal genap usia 7 tahun pada 22 Julai nanti. Pasangan ini selamat mendirikan rumah tangga pada 4 Mei 2012.

www.myartis.com / Sumber & foto: Harian Metro, Media Hiburan, Instagram Scha Alyahya & Lara Alana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 GAMBAR - GELAGAT HAIRUL AZREEN & HANIS ZALIKHA BERAYA SEBAGAI SUAMI ISTERI

Berhari raya pertama kali sebagai suami isteri Aidilfitri ini, ia sudah tentu menjadi satu pengalaman manis buat Hairul Azreen dan Hanis Zalikha.

Seri pengantin baru masih lagi jelas terpancar di wajah pasangan sama cantik sama padan ini. Seronok melihat gambar-gambar yang dikongsikan oleh kedua-duanya meraikan Hari Raya.

Insya Allah tahun depan beraya bertiga pulak. Heh!

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HIDAP KANSER TAHAP 4 - KELUARGA PESERTA 'CERIA POPSTAR' PERLU BANTUAN

"Disebabkan ayah mereka sakit, kami putus tempat bergantung.  Oleh itu saya memang perlukan bantuan ubatan dan kelengkapan untuk suami," demikian kata=kata sayu ibu Dalili dan Dayana iaitu Che Rohaida Che Daud, 37.

Untuk info, Dalili, 11, adalah salah seorang peserta Ceria Popstar dan merupakan adik kepada Dayana, 17, yang juga peserta Ceria Popstar musim terdahulu.

Tambah Che Rohaida, suaminya Mohd Amerullah Zainudin sudah hampir dua tahun sakit dan lapan bulan terlantar selepas dilaporkan menghidap sakit kanser lymphoma peringkat 4.

"Doktor cakap keadaannya 50-50.  Sekarang ini sudah keluar dari hospital.

"Dayana juga terpaksa tolak sebarang tawaran lakonan atau sebagainya sebab nak beri penumpuan kepada papa dia.  Saya pula memang tak kerja.  Ubatan dan kelengkapan suami macam pampers dan lain-lain sebulan cecah ribu juga.  Memang kami tak mampu.  Saya dah habis hampir RM50 ribu untuk berubat.

"Saya ada bisnes sambal tapi bergantung kepada tempahan.  Ada juga kawan-kawan datang bagi bantuan, dengan itu dapat jugalah saya gunakan untuk perbelanjaan kami," jelasnya yang mempunyai empat orang anak iaitu Dayana, 17, Dayini, 13, Dalili, 11, dan Dayyan 1 tahun 6 bulan.

Bagi anda yang bersimpati, anda bolehlah membuat sumbangan ke akaun Maybank 155041001592

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VAKSIN COVID-19 - ACONG & ISTERI SUDAH DISUNTIK

Jika sebelum ini selebriti Sasha Saidin bersama suaminya, Sirhan Wahab serta pelakon dan penerbit A. Aida telah menerima suntikan vaksin, terkini penyanyi Acong Sweetchild, 48, dan isteri, Marya Zuraida Zahari, 40, pula sudah berbuat demikian.

Kongsi Acong, dia dan isteri sudah mendapat suntikan vaksin dos pertama pada 21 April lalu. Acong atau nama sebenarnya Ahmad Fauzi Manat berkata dia tidak tahu bagaimana perkara itu boleh berlaku, selain menyifatkan ia adalah rezeki yang tidak terduga.

Namun, Acong yang juga bekas peserta program Gegar Vaganza 2015, tidak menolak dia mungkin mendapat vaksin itu lebih awal kerana faktor penyakit darah tinggi dihidapi menyebabkan namanya tersenarai awal berbanding orang lain.

"Saya isi borang di aplikasi My Sejahtera dan nyatakan apa sakit dialami. Jadi, apabila dipanggil dan nama tersenarai, memang saya bersyukur sebab tugas saya sebelum pandemik membabitkan keperluan berurusan ke luar negara.

"Jika sudah terima vaksin, saya tak perlu bimbang sekiranya pintu sempadan sudah dibuka semula nanti," katanya yang ditemui pada sidang media Starvendors Mega Raya Fest 2021 di Pusat Dagangan Dunia Putra, Kuala Lumpur, semalam.

Dalam masa sama, Acong kesal apabila mendapat pelbagai komen dan mesej keterlaluan daripada peminat, termasuk pada kalangan rakannya selepas dia memuat naik gambar dengan memaklumkan perkara itu.

Disebabkan itu, Acong mengambil pendekatan memadam hantaran itu kerana tidak mahu tertekan apabila dimomokkan dengan cerita yang tidak betul mengenai penerima vaksin sepertinya.

"Selepas memuat naik gambar itu, beberapa rakan menakut-nakutkan dengan menghantar pelbagai kenyataan atau cerita tidak enak berkaitan vaksin kepada saya melalui aplikasi WhatsApp.

"Sebab itu saya padam hantaran berkenaan. Saya tak mahu tertekan memikirkan risiko yang digembar-gemburkan pihak tertentu. Janganlah doakan saya mati," tuturnya.

Menurut Acong, sepatutnya penerima vaksin diberikan kata-kata semangat dan galakan agar tidak bimbang atau membatalkan niat untuk menerima vaksin yang disahkan selamat, berkesan dan efektif untuk keseluruhan rakyat Malaysia dalam usaha mencegah pandemik Covid-19.

"Saya betul-betul rasa lemah semangat apabila baca mesej berkaitan vaksin yang dikirimkan. Tapi mujur saya boleh kembali positif, tetapkan dalam kepala vaksin ni memang untuk kebaikan kita. Jika diikutkan nak mati, bila-bila masa pun orang boleh mati kalau sudah sampai ajal. Kita semua memang tetap akan mati," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AEIN IKUT JEJAK EKIN...

Selepas Ekin mendirikan rumah-tangga bersama Mawi, kini tiba giliran kembarnya pula iaitu Aein melangsungkan pernikahan di shah alam, Selangor. Sebagaimana Ekin, harapan kita semoga pasangan pengantin baru ini berbahagia selamanya...Klik untuk gambar besar...(\__/)(='.'=)(")_(")www.myartis.com 2009


NIKAH DENGAN BAD HARI INI - ASHIRA MOHON DOA

"Today is the day. Sementara tunggu MUA sampai, so I selfielah. Last selfie sebelum bergelar isteri orang," ujar Ashira, bekas peserta Gegar Vaganza musim ketujuh (GV7).

"Semoga semuanya berjalan dengan lancar hari ini, insya-ALLAH Amin.

"Ashira X Bad. 11 Mac 2021, Israk Mikraj," tambahnya.

Hari bahagia itu dikongsi Ashira atau nama sebenarnya Sharifah Nur Ashira Syed Abd Aziz, 37, menerusi Instagram dengan memuat naik fotonya yang sedang mengenakan inai di tangan.

Klik untuk gambar besar

Bagaimanapun, Ashira yang juga merupakan peserta Gegar Vaganza musim ketujuh (GV7) itu tidak berkongsi secara terperinci tentang majlis yang bakal berlangsung, sebaliknya mendoakan agar apa yang dirancang berjalan lancar.

Untuk makluman, Ashira yang merupakan ibu tunggal kepada seorang anak lelaki, Megat Shazril Haziq Hadi, 15, mula menjalinkan hubungan dengan cinta dengan Bad selepas sama-sama menyertai GV7 sekitar tahun lalu.

Sementara Bad pula atau nama sebenarnya Badrul Izhan Yeop Abdullah yang berstatus duda, turut mempunyai dua anak iaitu Rayyan, 12, dan Rania, 11 daripada perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK-ANAK KENA 'INFLUENZA A' SAMA SEPERTINYA - ALMY NADIA RASA SEDIH

"Sakit dia Tuhan sahaja yang tahu. Gigil, sekejap demam, sekejap okay. Ya Allah dugaan betul ni. Hati ibu mana tak runtuh macam ini.

"Dugaan demi dugaan dari pagi sampai bawa ke malam saya asyik menangis sahaja ditambah pula anak-anak sakit," kata pelakon Almy Nadia yang terkejut apabila dua anak perempuannya iaitu Arianna dan Aurora disahkan positif Influenza A selepas mereka mengalami demam sejak beberapa hari lalu.

Almy menerusi Instagram miliknya mendedahkan dia juga turut mengalami penyakit sama namun tidak menyangka dua anak kesayangannya juga turut dijangkiti penyakit sama.

"Hari ini bawa anak-anak pergi hospital, nak dijadikan cerita inilah penyakit yang saya hadapi sebelum ini tapi tak buat pemeriksaan betul-betul. Apabila anak dah sakit terus bawa pergi hospital dan mereka positif Influenza A.

Klik untuk gambar besar

"Sedih semua ada kerana punyalah jaga kesihatan, makan ubat macam-macam nak sihat tapi akhirnya sakit juga dan melibatkan anak-anak sebab berjangkit dengan Mama mereka," tulisnya.

Kata Almy, sebagai ibu dia sedih melihat anak-anaknya terpaksa menanggung kesakitan namun menganggap ia sebagai dugaan daripada Allah.

Sementara itu, Almy berharap peminat datang mendoakan kesihatan mereka terutama anak-anaknya segera sembuh kerana tidak sanggup melihat mereka dalam kesakitan.

"Ibu mereka masih kuat lagi walaupun badan sakit-sakit. Bila demam saya datang pula, sakit tulang, sakit urat semua. Saya boleh rasa apa yang anak-anak rasa, jadi saya kena kuat. Minta doa dari semua ya," ujarnya.

www.myartis.com / Sumber: mStar & Almy Nadia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA ALIFF SYUKRI BUAT KEJUTAN, HADIAHKAN KERETA IMPIAN BUAT IBU MENTUA

"Saya gembira sangat hari ini sebab dapat belikan kereta kegemaran mak mentua saya. Bukan main gembira dia dapat kereta ni. Maklumlah dari zaman muda mengidam nak pakai, akhirnya dapat juga.

"Kalau tak ada mereka, tak pasti saya ada isteri sebaik Shahida," demikianlah kata usahawan kosmetik, Datuk Seri Aliff Syukri menerusi satu entri di laman Instagram yang membuat kejutan kepada ibu mentuanya dengan menghadiahkan sebuah kenderaan utiliti sukan (SUV).

Menurut Aliff, kenderaan jenis Honda CR-V itu merupakan kereta yang diidamkan mentuanya, Rohani Hassan sejak dari zaman mudanya. Dalam hantaran tersebut juga, Shahida turut mendedahkan bahawa Aliff juga adalah menantu kesayangan ibunya kerana merupakan satu-satunya menantu lelaki dalam keluarganya.

Pada masa sama, Aliff turut menasihati orang ramai agar sentiasa berbakti bukan sahaja kepada ibu bapa sendiri, tetapi juga mentua.

Klik untuk gambar besar

"Bagi saya, kita kena berbuat baik dengan mentua sebab kalau tak kerana mentua kita, mungkin saya tak dapat isteri saya seperti sekarang.

"Disebabkan didikan mentua juga kita dapat pasangan yang baik. Selagi ada hayat, berbaktilah pada ibu bapa dan mentua kita sebab doa-doa mereka kita berjaya sehingga kini," ujarnya.

Di ruangan komen, rata-rata memuji sifat pemurah yang ada pada Aliff: "Rasa terharu masa mak mentua peluk Datuk, mengalir air mata teman. - "Terbaiklah Datuk, memang manantu yang baik. - "Alhamdulillah, semoga bertambah rezeki datuk bahagiakan mak mentua," komen sebahagian warganet.

Untuk makluman, Aliff dan Shahida berkahwin pada Ogos 2007. Hasil perkongsian hidup, pasangan itu dikurniakan lima orang cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudhah Arshiyah.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN SELAMAT BERTUNANG, MOHON DOA PERKAHWINANNYA DIPERMUDAHKAN

"Alhamdulillah, saya bersyukur kerana majlis ini berjalan dengan lancar seperti yang dirancang. Saya berasa terharu melihat wajah-wajah kesayangan yang hadir pada hari berbahagia ini. Doakan agar segala urusan perkahwinan saya dipermudahkan...

"Insya-Allah," demikianlah kata penyanyi, pelakon dan pengacara Elly Mazlein, 39, yang telah selamat melangsungkan pertunangan dengan jejaka pilihan hatinya, Mohamad Azlan, 29, sekitar jam 1.10 petang tadi.

Majlis pertunangan yang berlangsung dengan meriah di Putra World Trade Center (PWTC) ini dihadiri oleh kedua-dua belah keluarga dan tetamu terdekat. Elly yang manis mengenakan persalinan rona hijau pastel itu menerima sebentuk cincin selain lima dulang hantaran berbalas tujuh.

Klik untuk gambar besar

Cincin pertunangan itu disarungkan oleh ibu Azlan, Zaitun Abdullah. Majlis turut diserikan dengan persembahan penyanyi Siti Sarah dan Indah Ruhaila. Tidak ketinggalan pelakon Zulin Aziz juga turut menjadi pengerusi majlis berkenaan.

Terdahulu, Elly Mazlein atau nama sebenarnya Sharifah Aida Mazlina Syed Hanafi sebelum ini memdedahkan dirinya berkenalan dengan jejaka Kelantan dan merancang untuk mendirikan rumah tangga tahun hadapan. Bagaimanapun, Elly yang menggelarkan tunangnya sebagai papa awan nano masih belum mendedahkan wajahnya.

www.myartis.com / Sumber & foto: Astro Gempak & Azrul Rafie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK KM BENGANG PU SYED KATA BERNIAGA DENGAN CARA DOSA, REZEKI TAK BERKAT

"Aku memang tak puas hati sebab dia cakap berniaga dengan cara berdosa, aku bukan jual benda haram dan kenapa nak cakap aku berdosa dan duit aku tak berkat? Kau jangan ambil kerja tuhan dan ini aku dah cakap banyak kali, bukan nak kurang ajar... aku tak takut nak cakap dengan kau, kalau kau nak datang face to face dengan aku, aku tak takut!

"Kita kena tengok cara orang tegur, kalau cara tegur kurang ajar macam ini, maaflah kalau jumpa depan-depan pun aku memang tak akan hormat kau!" demikian respon usahawan kontroversi iaitu Liana Rosli yang berang dengan tindakan seorang pendakwah selebriti.

Ujar Liana atau lebih dikenali sebagai Kak KM, dia berasa marah apabila individu tersebut mengaitkan sentimen agama dengan perniagaannya. Dalam pada itu, usahawan ini tidak menolak teguran yang diterima namun biarlah ia dilakukan di saluran yang betul.

Sebelum ini, menerusi satu perkongsian di laman Instagram, Pencetus Ummah (PU) Syed telah memaklumkan sering disebut (tag) oleh netizen di media sosial mengenai anak kepada pelakon veteran, Normah Damanhuri itu.

Klik untuk gambar besar

PU Syed berkata seorang netizen sering tag namanya mengenai Kak KM, bagaimanapun pendakwah bebas itu berkata dia sudah beberapa kali memberi teguran kepada usahawan itu. Katanya, seharusnya suami, ahli keluarga terdekat wajib menegur dan menasihati usahawan tersebut agar menutup aurat.

"Untuk makluman, ambe dah beberapa kali tegur kak KM ni.. namun tiada hasil. Kita hanya mampu doa moga dia sedar, tubuhnya itu bukan seperti haiwan yang boleh ditonton senang-senang oleh makhluk lain.. kecuali mahramnya sahaja. Jika dia ada suami.. maka suaminyalah yabg perlu tegur dan jika tak ditegur.. berdosalah dia..bahkan dayus! Tetapi jika dia tiada suami, ibu ayahnya, adik beradiknya wajib menegur," katanya.

Dalam pada itu, PU Syed turut menyentuh mengenai soal perniagaannya dimana jika perniagaan yang dijalankan dengan cara berdosa, rezeki yang dimiliki tidak berkat: "Bahagian dunia ni sementara sahaja.. celaka di akhirat adalah yang paling sengsara.. berniaga dengan cara dosa.. maka rezekimu tidak berkat.. bahkan mendatangkan dosa," ujarnya.

Dalam entri tersebut, PU Syed turut berkongsi cadangan kepada pihak berwajib agar menguatkuasakan pemakaian patuh syariat kepada semua umat Islam di Malaysia: "Ambe mohon pihak berwajib agar kuat kuasakan pemakaian patuh syariat kpd semua umat Islam di Malaysia.. gubal undang-undang agar boleh saman atau penjarakan mereka yg mendedah aurat dikhalayak," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMASUKKAN KE HOSPITAL - OKSIGEN MENURUN, ARIPAH DAMANHURI TERPAKSA DITIDURKAN

Tengah malam tadi, pelakon veteran Aripah Damanhuri, 73, telah dimasukkan ke Hospital Kuala Lumpur (HKL) selepas paras oksigen menurun dan terpaksa ditidurkan. Anaknya yang dikenali sebagai Boy memaklumkan berita itu menerusi kumpulan WhatsApp Hijrah Artis

"Assalam wbt semua. Saya Boy, anak Mak Aripah Damanhuri, nak beritahu yang mak sekarang ini sedang diintubate @ ditidurkan di kecemasan HKL. Doktor 'suspek' (syak) jangkitan kuman di paru-paru. Pohon doa semua ye agar urusan mak dipermudahkan Insya-Allah," katanya.

Boy ketika dihubungi berkata, ibunya bukanlah menghidap penyakit yang terlalu teruk cuma dia ada dimasukkan ke Hospital Sungai Buloh awal bukan ini akibat gout.

"Namun, selepas dibenarkan keluar, emak mula hilang selera makan dan minum tapi keadaannya masih okey. Bagaimanapun, baru-baru ini emak agak teruk apabila dia tak nak makan langsung dan sebagainya sehinggalah petang semalam dia tak respon semua.

"Kami terus panggil ambulans bawa ke HKL. Doktor buat pemeriksaan dan mendapati bacaan oksigennya menurun kepada 80 peratus dan bacaan darah pun rendah," tuturnya.

Menurutnya, doktor membuat keputusan menidurkan ibunya dan memaklumkan empat organnya terjejas tetapi bukannya rosak.

"Sekarang doktor memastikan emak bergantung kepada bantuan pernafasan dan beberapa peralatan penting. Kami sedang tunggu perkembangan lanjut. Doakan kesembuhan emak. Apapun kami bersedia dengan segala kemungkinan dan berdoa agar urusannya dipermudahkan," katanya.

Aripah yang juga kakak kepada pelakon Normah Damanhuri banyak membintangi drama sejak 1980-an: "Emak sudah lima tahun bersara dari lakonan. Masanya banyak diisi dengan mengikuti program santai bersama kawan-kawan artis," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIARAH, BELANJA MAKAN GOLONGAN TRANSGENDER DI SURABAYA, INDONESIA - USTAZ EBIT LEW TERIMA PUJIAN

Baru-baru ini, pendakwah bebas Ustaz Ebit Lew menerusi laman Instagram telah berkongsi tentang penziarahannya ke 'lorong gelap' untuk bertemu dengan golongan transgender di Surabaya, Indonesia.

Dalam status tersebut, Ustaz Ebit mendedahkan ada antara golongan transgender di sana yang mula bekerja di situ sekitar usia 14 tahun dan ada juga yang berbuat demikian bagi menyara keluarga.

"12 malam tadi saya ziarah transgender / maknyah yang bekerja di lorong gelap di Surabaya. Sebaik saya sampai saya beri salam dan berbual tanya khabar dan dakwah iman pada mereka. Mereka kata eh, ini Ebit lew yer? Yang suanak Punk makan yer?macam mimpi jumpa di sini.

"Berbual sekejap nampak ada yang sebak walau di lorong gelap di situ. Ada yang semenjak 14 tahun dah kerja di lorong sehingga sekarang. Ada yang menyara ibu lumpuh.

Klik untuk gambar besar

"Macam-macam kisah di sebalik mereka. Saya cerita Allah sayang kita beri kita iman. Kita semua belum tahu nasib akhir kita di sana. Saya dan kita sama-sama berusaha untuk akhirat. Jaga solat dan ibu bapa serta menjauhi yang haram," tulisnya.

Kemudian, Ustaz Ebit memberitahu yang dia mengajak mereka untuk makan malam bersama dan seterusnya bertanya soalan tentang apa sahaja yang mereka ingin tahu.

"Mereka tanya pasal solat dan lain-lain. Doa-doa. Saya terus kata malam ni semua cuti boleh. Saya nak belanja makan di hotel serta boleh tanya apa sahaja. Mereka gembira untuk ikut.

"Sampai di hotel, banyak soalan dan luahan mereka. Yang halal itu halal. Yang haram tetap haram. Yang utama usaha kita untuk dekat pada Allah dan melaksanakannya. Ada yang kata bagaimana ye nak mula cari rezeki yang halal. Nak dekat dengan Allah. Rindu pada Allah. Meninggalkan yang haram.

"Menangis mereka bila saya suap dan berkongsi cerita iman dengan kasih sayang. Walau sekejap terasa rapat dan macam kawan-kawan. Alhamdulillah dapat berkongsi ilmu nasihat dan kasih sayang.

"Mereka kata kami dah laama tak dengar semua ini. Tak pernah rasa dalam hidup di layan begini dan dinasihati begini. Kami berkongsi nasihat dan belajar solat sampai dekat Subuh. Khusuk dan tekun mereka mendengar," ujarnya.

Melihat pada ruangan komen pula, ramai yang tersentuh hati melihat pendekatan yang digunakan oleh Ustaz Ebit untuk berkongsi cerita bersama golongan berkenaan.

"Masya-Allah, dakwah ustaz lembut merangkul. Masya-Allah... Semoga hidayah untuk mereka tidak disia-siakan, amin." - "Ya Allah semoga mereka diberi kemudahan kembali ke fitrahnya. Amin ya rabbal alamin."

"Terima kasih ustaz, jauh di sudut hati mereka, pasti ada perasaan ingin berubah, kita tidak boleh nilai mereka dari luaran, mereka pun manusia biasa, setiap manusia tidak lari daripada buat silap.

"Yang penting kita ada usaha untuk berubah menjadi seorang yang lebih baik daripada masa ke semasa, moga dipermudahkan segala urusan mereka semua dan semoga Tuhan gerakkan hati mereka dan bukakan pintu hati mereka untuk berubah ke arah kebaikan," antara kata-kata netizen yang turut mendoakan agar golongan ini diberi hidayah dan terbuka hati untuk kembali ke fitrah asalnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: WAJAH ANAK MAWI DAN EKIN

UPDATE:
Wajah anak pasangan selebriti Asmawi Ani atau Mawi dan isterinya Nora’Asikin Rahmat yang bernama Cahaya Malaika. Untuk info, anak pasangan ini lahir pada pukul 4 pagi, Selasa lalu  di Hospital Pakar An-Nur, Bangi, Selangor.

“Saya amat bersyukur kepada Allah dengan kelahiran ini. Jujurnya saya berasa amat teruja menanti kehadiran cahaya mata yang pertama ini. Debaran saya terbalas apabila mendakap anak buat kali yang pertama. Saya amat tenang sekali melihat wajah anak saya ini,” ujar Mawi sebagai berkata.

Jom tengok..!

Sekeping gambar terkini - Klik untuk imej besar...

Klik di sini untuk photo besar


40 GAMBAR - SUASANA MAJLIS PERSANDINGAN SHAHROL SHIRO & ANNA DANISHA

Gambar-gambar suasana majlis persandingan Shahrol Shiro dan Anna Danisha atau nama sebenarnya Nor Farhanah Syamimi yang berlangsung di Dewan Jemerlang, Institut Pentadbiran Awam Negara (INTAN) hari ini.

Di dalam majlis tersebut, Shahrol kelihatan segak mengenakan sut hitam manakala Anna pula anggun dengan busanan berwarna hijau.

Difahamkan, majlis resepsi sebelah pihak lelaki dijadualkan akan berlangsung pada Julai depan.

Untuk makluman semua, Shahrol pernah berkahwin pada tahun 2008 namun berpisah selepas tiga tahun mendirikan rumah tangga. Hasil perkahwinan tersebut, Shahrol dikurniakan seorang anak lelaki bernama Muhd Adam Danish yang kini berusia lapan tahun.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ISU HUTANG - SHILA AMZAH NAFI MASA SUSAH MINTA MAKANAN ORANG

Baru-baru ini, ada pihak yang membangkitkan isu hutang berbelas ribu termasuk cerita mengenai zaman susah Shila Amzah dan bapanya. Dakwa mereka, jika dulu Shila sering bertandang ke rumah Den Wahab dan makan di sana, kenapa kini Shila tidak ingat kisah tersebut bila senang.

Mengenai soal iu, Shila yang menulis melalui Twitternya mengakui pernah jatuh dalam perniagaan dan susah tetapi tidaklah sampai mahu meminta makan di rumah orang. Ia jelas bermaksud, susah senang mereka yang tanggung sendiri tanpa mengharapkan ihsan pihak lain.

"Kami pernah susah, bisnes jatuh tetapi tidaklah sampai meminta untuk makan di rumah orang. Kami enam orang boleh kongsi sebungkus nasi tanpa berhutang dengan awak,” jelas Shila.

Selain itu, Shila turut menafikan dakwaan yang beliau bersikap biadap apabila mencampuri urusan orang tua. Menuryt Shila, pihak yang lebih biadap adalah yang menimbulkan isu terbabit kononnya mereka ada hutang sejak tahun 2000.

"Biarlah dia nak komen apapun. Dia bukan tahu pun hutang bapa dia. Yang penting Allah Maha Mengetahui," balas Den Wahab tentang status Twitter itu kepada media Melayu.

Klik gambar untuk baca

Tambahnya, dia sebenarnya tidak hairan dengan hutang RM15,000 itu dan akan mendermakan semuanya jika ianya dilangsaikan oleh ND Lala selepas ini.

"Dia masih kecil lagi masa itu, manalah dia tahu hutang bapa dia. Biarlah dia nak kata apa, kalau dia (ND Lala) tak berhutang takkan saya gila pula nak kata dia berhutang secara tiba-tiba. Kalau dia bayar pun saya akan sedekahkan pada anak yatim dan rumah tahfiz saja. Satu sen pun saya takkan ambil,” ujar Den Wahab pemnuh makna tersurat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"SOAL TERIMA SHUK SEMULA TU... MASIH DALAM PERBINCANGAN ANTARA KELUARGA" - ISTERI

Status rumah tangga pelawak Shuk Sahar dan isterinya, Rossa Sera sehingga kini masih menjadi tanda tanya. Meskipun begitu, hubungan pasangan ini dilihat semakin baik selepas Sera berkongsi video di Insta Story.

Menerusi video itu, Sera atau nama sebenarnya, Rossalenah Natassyaih Asshaferah merakamkan detik Shuk bersama anak-anak semasa menghantarnya ke lapangan terbang untuk mengerjakan umrah, baru-baru ini.

Berhubung hal tersebut, isteri Shuk menjelaskan keputusan untuk mereka kembali bersama atau tidak masih dalam perbincangan. Mengakui perubahan Shuk yang lebih baik, Sera  berkata, dia juga ada mengirim doa kepada suaminya yang berada di Makkah mengerjakan umrah ketika ini.

"Nak cakap soal terima Shuk semula tu, saya tak boleh nak beri komen apa-apa sebab masih dalam perbincangan antara keluarga. Banyak pihak terbabit dalam proses perbincangan. Setakat ini tak ada komen untuk saya terima dia balik atau sebaliknya.

Klik untuk gambar besar

"Sudah tentu saya ada minta doa yang baik-baik, bukan saja dari segi rumah tangga kami, tapi daripada Shuk sendiri mesti dia pun nak yang baik-baik dalam hidupnya.

"Saya pun gembira dengan keadaan sekarang. Shuk dengan anak-anak semakin baik. Shuk pun dah nampak lebih baik dari sebelum ini yang umum tahu," katanya.

Terdahulu, Rossa muncul menerusi program MeleTOP menjelaskan hubungan mereka sudah menemui noktah dan sudah mengambil keputusan terbaik untuk kedua-dua belah pihak, pada awal Julai lalu.

Sebelum ini, Sera pernah mendedahkan sudah memfailkan cerai terhadap Shuk pada November tahun lalu. Pasangan berkenaan mendirikan rumah tangga pada 2015 dan dikurniakan dua cahaya mata iaitu Nur Qurratu Ain, 5, dan Nur Assyifatu Aimi, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - SOEPRIHATI SIKOM @ MAMA ROCK KEMBALI KE RAHMATULLAH

Takziah kami ucapkan kepada ahli keluarga bekas Presiden Persatuan Kebajikan Artis Pelapis Malaysia, Soeprihati Sikom atau dikenali Mama Rock yang meninggal dunia pada jam 9 malam semalam akibat serangan jantung di kediamannya di Kuang, Selangor.

Persatuan Seniman Malaysia menerusi satu kenyataan media memaklumkan Soeprihati menghembuskan nafas terakhirnya disamping keluarga pada usia awal 60-an

Katanya, urusan pengebumian jenazah pelakon drama dan filem tempatan terbabit akan dilakukan di kediaman berkenaan sebelum dikebumikan di Tanah Perkuburan Batu 17 Kuang, hari ini.

"Perkembangan lanjut akan menyusul kemudian. Persatuan Seniman Malaysia mengucapkan takziah kepada keluarga Mama Rock semoga beliau ditempatkan dikalangan orang-orang yang solehah di Syurga Allah," katanya.

Al-Fatihah dan semoga roh Allahyarham ditempatkan dikalangan orang-orang yang beriman.

www.myartis.com / Sumber: Harian Metro & Persatuan Seniman Malaysia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


RUMAHTANGGA BERGOLAK - FASHA SANDHA DILAPOR KE PEJABAT AGAMA

Tiada hujan tiada ribut, tiba-tiba timbul berita hangat yang mengatakan rumahtangga Fasha Sandha dan suaminya, Rizal Ashram Ramli atau lebih dikenali sebagai Jejai kini sedang bergolak.

Lebih hangat, Fasha Sandha dilaporkan oleh Berita Harian sudah pergi ke pejabat agama dan bakal ke mahkamah tidak lama lagi ekoran masalah rumahtangga tersebut. Puncanya didakwa akibat campur tangan pihak ketiga.

Malah nama Nora Danish turut dilibatkan dalam masalah ini. Namun tiada maklumat lanjut mengenai apa yang dikaitkan dengan bekas isteri Jejai itu.

Teka-teki bertambah kuat apabila satu status yang dimuat naik oleh Fasha Sandha menerusi Instagramnya menimbulkan tanda tanya iaitu “Semoga Allah memberikan kekuatan yang sepenuhnya buat saya dan anak anak untuk mengharungi segala galanya”.

Selain itu, diselitkan juga gambar Fasha bersama dua anaknya berserta catatan, "Infiniti. Ibu, Rayfal dan Raysha".

Harapan kita, jika benar apa yang dilapor... moga semua masalah tersebut dapat diselesaikan secara baik hendaknya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU ZAMANI KE FINAL - OGY KURANG SENANG DENGAN KEPUTUSAN

Nampaknya isu penyanyi Zamani Slam yang masuk ke pentas akhir Gegar Vaganza musim kelima (GV5) semalam masih lagi dipersoalkan termasuklah pelakon veteran Fauziah Ahmad Daud yang mempersoalkan kelayakkannya.

Fauziah atau lebih dikenali sebagai Ogy menerusi posting terbaru di Facebook meluahkan rasa kurang senang dengan keputusan itu. Tanya Ogy, 'memang wajib ke Zamani menjadi juara tahun ini?'

Menerusi status itu, Ogy mempersoalkan kemaraan Zamani ke peringkat akhir rancangan itu walaupun beberapa kali lupa lirik dan gagal menyanyi dengan betul.

Perkongsian Ogy bagaimanapun menerima pelbagai respon daripada pengguna Facebook yang rata-rata kurang senang dengan pendapat itu.

Klik untuk gambar besar

Sementara itu di Twitter, netizen bersetuju dan berpendapat Zamani sebenarnya tidak layak mara ke peringkat akhir berdasarkan persembahannya yang kurang memuaskan itu.

Zamani yang sering dihimpit kontroversi sepanjang penglibatan di Gegar Vaganza musim kelima (GV5), namun berjaya melangkah ke peringkat akhir rancangan itu.

Zamani antara peserta 'favourite' musim ini memperoleh markah yang 'mencukupi' untuk ke final walaupun kelihatan gagal menyanyikan lagu pertama dengan baik.

Memang panas habis keputusan Zamani ke final semalam. Apapun Datuk Ramli MS atau Tok Ram juga sudah memberi penjelasan mengapa Zamani layak ke final, paling tidak pun fikir itu rezeki Zamani sajalah!

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIDIL BAKAL NIKAH:  JANGAN LUPA 'NAFKAH' - RITA RUDAINI

Memang sudah dijangka!

Demikian reaksi Rita Rudaini Mokhtar apabila mengetahui niat bekas suaminya Aidil Zafuan Abdul Radzak, yang bakal berkahwin tidak lama lagi dengan wanita yang dipercayai Zarema Zainal.

Artikel terdahulu:

AIDIL ZAFUAN TAMATKAN ZAMAN DUDA MAC 2014

Meskipun mengakui tidak berhak untuk campur tangan atas urusan peribadi Aidil, namun Rita mengingatkan supaya jangan lupa memberikan nafkah kepada dua orang anak mereka iaitu Airit Rayyan Rizqin, 4, dan Airit Qaqa Arjuna, setahun

"Sekarang ini saya telah membuat tuntutan nafkah sebanyak RM5,000 di mahkamah dan kes ini masih lagi belum selesai.

"Pelik juga bila dia bangkitkan tuntutan saya itu tidak munasabah. Bukankah wang itu untuk anak-anaknya juga?

Klik gambar untuk imej besar...

"Biarlah dia nak kahwin dengan sesiapapun, yang penting kebajikan anak-anak tidak dilupakan. Kalau nak diikutkan, saya mampu menyara anak-anak tetapi saya tidak mahu dia mengabaikan tanggungjawabnya sebagai seorang bapa," ujarnya dipetik sebagai berkata.

Terdahulu, dakwa Rita, dia memang sudah jangka Aidil akan berkahwin dengan wanita tersebut dan tidak terkejut dengan berita perkahwinan mereka.

"Malah gosip jalinan cinta mereka sebelum ini sudah menunjukkan siapa diri Aidil yang sebenar," katanya.

Sebagai rekod, Rita dan Aidil sah bercerai talak satu pada 5 September 2013 di Mahkamah Rendah Syariah Seremban, Negeri Sembilan selepas bernikah di Songkhla, Thailand pada 2008. Semuanya bermula apabila Aidil menceraikannya menerusi khidmat pesanan ringkas (SMS) sebulan sebelum itu.


"CIK B GADIS SWEET, SOPAN SANTUN..." - ANIQ SUHAIR MENGAKU RAPAT DENGAN DSV

Sebelum ini, anak kepada usahawan kosmetik Datuk Seri Vida iaitu Cik B memuat naik sebuah hantaran di laman Twitter dengan menyatakan bahawa dirinya kini sudah berpunya selain berkongsi beberapa keping gambar dan video bersama pelakon baharu, Aniq Suhair.

Cik B menerusi sebuah posting yang dimuat naik di Insta Story turut memuat naik foto bersama pelakon drama 'Lelaki Lingkungan Cinta' itu dengan kapsyen ringkas "With My Fav Person". Bagaimanapun, kedua-duanya tidak mengesahkan status hubungan mereka.

Susulan itu, rata-rata peminatnya terkejut selain menzahirkan ucapan tahniah buat Cik B kerana sudah berjaya temui cinta ketika di usia yang masih mentah. Malah, ada yang turut mempersoalkan sama ada perkara itu benar atau pun tidak.

Dalam masa sama, ada juga yang mengatakan mungkin mereka hanya mempromosikan drama lakonan mereka yang berjudul 'Lelaki Lingkungan Cinta' yang kini sedang disiarkan di kaca televisyen.

Klik untuk gambar besar

Berhubung gosip mempunyai hubungan cinta dengan Cik B atau nama sebenar Nur Edlynn Zamileen Muhammad Amin, Aniq tampil mengakui hubungan mereka mula rapat sejak bergandingan dalam drama 'Lelaki Lingkungan Cinta'.

Menurut Aniq atau nama penuhnya Muhammad Aniq Suhair Mohd Salleh, 20, dia selesa berkawan baik dengan Cik B kerana keikhlasan yang ditunjukkan oleh gadis berusia 15 tahun itu.

"Kami mula kenal dan berkawan sejak penggambaran drama 'Lelaki Lingkungan Cinta'. Memandangkan kami banyak babak bersama, jadi daripada situlah kami mula berkawan rapat.

"Walaupun Cik B nampak pendiam tapi sebenarnya di set penggambaran dia suka bergurau! Contohnya dia pick up line dan saya pun suka berbalas pick up line dengan dia.

"Sejujurnya saya selesa berkawan dengan Cik B kerana dia seorang gadis yang sweet, baik hati, sopan santun dan mudah bergaul," kata bekas finalis program Hero Remaja 2020 ini.

Menjelaskan situasi sebenar, Aniq meminta peminat tidak mengambil serius mengenai perkongsian mereka di laman sosial dan menganggap ia hanyalah gurauan sesama teman.

"Saya harap orang luar tidak melihat perkongsian itu secara serius. Semua tahu Cik B masih lagi belajar dan saya pun baru melangkah masuk dalam industri ini.

"Posting di laman sosial itu hanya gurauan sahaja, tapi tak sangka pula ramai yang ambil serius tentang perkara ini sehingga ada yang tuduh saya bukan-bukan.

"Sejujurnya kami memang selalu bergurau dan berborak macam-macam topik antaranya tentang perniagaan, permainan video dan koleksi kasut," jelasnya lagi.

www.myartis.com / Sumber & foto: mStar, Instagram Aniq Suhair & Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SUASANA SAMBUTAN BIRTHDAY HANEZ SURAYA

"Thank You So Much Suamiku..," demikian kata Hanez Suraya yang menyambut ulangtahun kelahirannya yang ke-31 baru-baru ini.

Hanez menerusi laman Instagramnya telah berkongsi gambar-gambar sekitar majlis ini yang disambut secara kecil-kecilan.

Jom lihat!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Foto: Hanez Suraya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ALIF SATAR: "ALHAMDULILLAH... SOLAT JUMAAT 'NEW NORM' PERTAMA, FEELS GREAT..."

Artis versatil, Alif Satar menerusi muatnaik di laman Instagram miliknya telah meluahkan rasa teruja apabila dapat solat Jumaat di masjid selepas beberapa bulan tidak melakukan ibadah tersebut. Dalam masa sama, penyanyi lagu 'I Want You To Love Me' itu menyarankan agar datang awal ke masjid untuk mendapatkan saf (barisan) hadapan.

"ALHAMDULILLAH.. solat Jumaat 'new norm' pertama, Alif. Jom ramai-ramai penuhkan masjid dan surau kita. Feels great to come back home. p/s Datang awal, kalau dulu pukul 12 boleh saf pertama, sekarang kalau datamg timing sama dapat saf ke-7. Bawa sejadah!," tulisnya.

Menurutnya lagi, meski datang seawal jam 12, namun dia masih mendapat saf belakang. Bagaimanapun, dia berhasrat untuk datang awal pada minggu depan untuk mendapatkan saf hadapan. Terdahulu, hampir tiga bulan masjid dan suarau ditutup akibat pandemik wabak Covid-19 yang melanda dunia.

Masjid dan surau kembali dibuka yang membolehkan umat Islam menunaikan solat Jumaat dan solat jemaah lima waktu. Mengikut SOP yang disediakan, jemaah juga perlu memakai pelitup muka, selain mengambil wuduk serta tidak bersalaman atau bersentuhan sepanjang berada di masjid dan surau.

Klik untuk gambar besar

www.myartis.com / Sumber & foto: Media Hiburan & Instagram Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE WINGS: "DIBERI ALLAH PELUANG UNTUK BERTAUBAT"

"Saya anggap sakit ini sebagai peringatan daripada Allah untuk menguji kekuatan iman. Jika ditakdirkan nyawa saya diambil, saya reda dan bersyukur kerana diberi Allah peluang untuk bertaubat," kata vokalis Wings, Datuk Awie yang menderita sakit misteri menyifatkan ia sebagai ujian yang mendekatkan lagi dirinya kepada Allah SWT.

Awie atau nama penuhnya, Ahmad Azhar Othman, 50, juga terharu apabila ramai yang tampil membantu untuk melihatnya kembali sembuh.

Lebih membuatnya tersentuh apabila penduduk di kawasan kejiranannya turut menganjurkan solat hajat untuk mendoakan kesejahteraannya, baru-baru ini.

"Sebelum jatuh sakit, saya mula berjinak-jinak menyertai aktiviti keagamaan di surau berdekatan kawasan kediaman.

"Alhamdulillah, geng baharu ini banyak membantu ketika saya dalam kesusahan. Mereka langsung tidak berkira, malah turut membantu mencari pakar dalam ilmu perubatan alternatif untuk merawat saya," ujarnya.

Klik untuk gambar besar

Sebelum ini, Awie terlantar hampir seminggu di sebuah pusat perubatan di ibu negara selepas mengalami kesukaran bernafas.

Penyanyi itu turut mengadu sakit perut, selain bahagian belakangnya pula terasa dicucuk dengan benda tajam yang membara.

Dalam perkembangan lain, Awie berkata, dia baru menjalani sesi rawatan alternatif sebagai usaha untuk merawat sakitnya itu.

"Sudah hampir tiga tahun saya menderita. Sekejap baik, namun tidak lama selepas itu, sakit itu kembali menyerang.

"Namun, saya percaya dengan kuasa Allah, selain mengikut nasihat ustaz supaya terus berdoa dan mendekatkan diri kepada Yang Maha Esa," tuturnya.

Ditanya mengenai aktiviti seninya, Awie berkata, dia masih menerima tawaran persembahan, namun perlu memberi keutamaan kepada undangan yang sudah dipersetujui.

"Saya tetap cuba penuhi undangan nyanyian kerana ia sebahagian daripada punca pendapatan utama untuk menyara keluarga," jelasnya.

Terdahulu, pada 2012, Awie pernah memaklumkan dirinya mengalami sakit misteri hingga terpaksa mendapatkan rawatan dengan pengamal perubatan alternatif di Perak.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT SAKIT - AZNIL LEBIH BERHATI-HATI, SENTIASA LAKUKAN PEMERIKSAAN

Meskipun berusia 55 tahun, Datuk Aznil Nawawi atau terkenal dengan panggilan Pak Nil berjaya membuktikan bahawa usia hanyalah sekadar angka apabila sehingga kini masih aktif dalam pengacaraan dan semakin melebarkan sayapnya ke peringkat antarabangsa.

Namun di sebalik kesibukan kerjayanya, ternyata Aznil perlu lebih berhati-hati terutama melibatkan kesihatan.

"Saya memang takut sakit, sebab itu saya mengambil langkah awal untuk sentiasa melakukan pemeriksaan kesihatan.

Klik untuk gambar besar

"Pada usia saya kini, ramai sebenarnya rakan-rakan yang mula tidak sihat dan disebabkan itu saya sentiasa menjaga makan untuk memastikan tubuh dalam keadaan yang baik," jelasnya.

Meluaskan pengaruh daripada bidang seni ke perniagaan menerusi #bazaarpaknil, jelasnya, dia tidak pernah berasa penat. Ini kerana bagi Aznil, erti penat dalam kehidupannya tidak pernah wujud biarpun sibuk kerana beliau melakukan perkara yang dicintainya.

"Kalau kita suka dengan perkara yang dilakukan, memang tidak penat. Malah kita akan sentiasa teruja walaupun dengan jadual yang padat.

"Cuma kalau kita sakit, itu yang akan menghalang keterujaan seseorang itu bekerja dan itu yang saya sangat takut," ujarnya.

Sementara itu mengenai dunia perniagaan, Aznil kini dengan kerjasama Kompleks Perbadanan Kemajuan Negeri Selangor (PKNS) membuka #bazaarpaknil yang selama ini hanya dikenali di laman maya Instagram sahaja.

#bazaarpaknil itu bermula di Instagram apabila beliau kasihan melihat peniaga yang menggunakan ruang laman sosialnya itu untuk mempromosikan produk mereka.

"Saya tidak suka ruangan komen Instagram saya digunakan untuk mempromosikan produk. Jadi saya tampilkan penggunaan #bazaarpaknil untuk mereka gunakan.

"Sehingga kini selepas tiga tahun, sudah 13 juta status menggunakan #bazaarpaknil untuk menjual produk mereka di Instagram," katanya.

Tertubuhnya #bazaarpaknil secara fizikal juga menurutnya adalah secara kebetulan apabila dia berjumpa dengan PKNS.

"Pada awalnya saya ke PKNS untuk melakukan aduan mengenai masalah kedai saya di Wisma Yakin dan ketika itu, mereka beri saya idea untuk mewujudkan #bazaarpaknil.

"Idea itu kemudian saya bincangkan dengan pasukan saya dan akhirnya kami merasakan sudah tiba masanya untuk #bazaarpaknil beroperasi secara fizikal pula," tuturnya.

#bazaarpaknil kini beroperasi di Tempat Orang Lokal (TOL), Kompleks PKNS, Shah Alam yang menempatkan 35 peniaga. Antara kedai yang turut berniaga ialah Zapatos by Zain Saidin dan Hatta Dolmat.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


UPAH PEMBANTU PERUBATAN - MURALI ABDULLAH ENGGAN SUSAHKAN ORANG

"Buat masa sekarang memang tangan, kaki tak boleh bergerak dan saya perlu bantuan untuk menguruskan diri. Saya sejujurnya tidak mahu menyusahkan keluarga dalam keadaan begini dan sebab itu saya mengupah pembantu perubatan peribadi untuk menguruskan saya.

"Alhamdulillah dia akan berada dengan saya setiap hari selama lapan jam manakala pada waktu malam pembantu rumah akan mengambil alih tugasnya," kata pengarah drama, Murali Abdullah yang mengambil keputusan untuk mengupah pembantu perubatan peribadi bagi menguruskan dirinya.

Murali, 56, berkata, dia terpaksa menggunakan bantuan pembantu perubatan itu memandangkan bahagian kanan badannya termasuk tangan dan kaki tidak boleh bergerak dan beliau enggan menyusahkan ahli keluarga bagi menjaganya yang diserang penyakit angin ahmar.

Sejak dimasukkan ke hospital berkenaan pada 28 November lalu, pengarah itu sudah dibenarkan pulang pada 17 Disember lalu sebelum ditahan semula di wad lima hari kemudian kerana keadaannya tidak stabil. Bagaimanapun Murali dibenarkan pulang ke rumah pada Khamis.

Pemangku Ketua Pengarah Perbadanan Kemajuan Filem Nasional (FINAS) Shakib Ahmad Shakir turut meluangkan masa melawat Murali.

Menceritakan detik dia diserang angin ahmar, Murali berkata, ketika itu dia menghadiri tayangan perdana filem Polis Evo 2 di sebuah pusat beli-belah sebelum tiba-tiba berasa tidak sihat. Kata Murali, bimbang sesuatu berlaku dia keluar daripada panggung sebelum rebah di kaunter menjual makanan.

Klik untuk gambar besar

"Filem itu baru 30 minit ditayangkan dan secara tiba-tiba saya rasa lain macam... Bimbang menyusahkan orang lain, saya keluar daripada panggung wayang sebelum tiba-tiba rebah ke lantai. Mujur pihak panggung menelefon ambulans dan bawa saya ke hospital untuk mendapatkan rawatan," ujarnya.

Murali yang pernah diserang penyakit sama pada 2012 memberitahu dia optimis dapat kembali pulih sekali gus kembali mengarah drama.

"Dulu lagi teruk sampai wajah pun tidak boleh gerak tetapi kerana semangat dan gigih melakukan fisioterapi dan urutan saya kembali pulih.

"Kali ini saya kena strok sebelah kanan pula... Saya anggap ini ujian dan seperti mana sebelum ini, saya akan kembali sihat," tuturnya.

Dalam perkembangan sama, Murali turut berterima kasih kepada rakan-rakan penggiat seni yang sudi menziarahinya ketika sakit.

Kata Murali, dia bersuara mengenai ketiadaan mana-mana persatuan seni melawatnya sebelum ini bukan kerana ingin menagih simpati atau bantuan kewangan namun memerlukan kata-kata sokongan bagi memulihkan semangatnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKA BERSALIN ANAK KETIGA 8 OGOS INI - ADIRA BERDEBAR MENANTI

"Mengikut jadual, saya dijangka bersalin pada 8 Ogos ini. Berdebar juga kerana saya sedang menanti hari. Saya baru berjumpa doktor untuk pemeriksaan terakhir dan diminta supaya banyak berehat kerana sudah mula sakit, terutama pada bahagian pinggang.

"Hendak bercakap pun 'mengah' kerana berat badan saya kini mencecah 80 kilogram. Tidak banyak beza dengan kehamilan sebelum ini. Cuma, kali ini, saya lebih cepat penat. Mungkin ia berlaku kerana saya perlu menguruskan dua anak yang masih kecil iaitu Anggrek dan Assan.

"Saya juga mudah terlelap. Bayangkan ketika kereta berhenti di lampu isyarat, saya pernah tertidur. Untuk tidak membahayakan nyawa, saya elakkan diri daripada terlalu kerap memandu," kata penyanyi Adira Suhaimi yang sedang menanti hari untuk melahirkan cahaya mata ketiga dan kerana itu dia terpaksa membataskan pergerakannya kerana bimbang memudaratkan diri.

Klik untuk gambar besar

Adira atau nama lengkapnya Siti Adira Suhaimi berkata, dia sering berhadapan masalah mudah lelap, terutama ketika memandu, membuatkan dia lebih banyak menghabiskan masa di rumah. Adira bagaimanapun, bersyukur tidak berdepan sebarang alahan, malah penyanyi yang popular dengan lagu 'Pujaan Hati' itu menyedari dirinya hamil ketika kandungan memasuki usia lima bulan.

"Memandangkan saya melahirkan Anggrek dan Assan menerusi pembedahan, saya perlu mendapatkan nasihat doktor berhubung proses kelahiran cahaya mata ketiga. Saya berharap urusan bersalin nanti dipermudahkan.

"Saya akan berpantang di sini, mungkin ibu akan datang dari Sabah untuk memantau. Memandangkan saya sudah ada pengalaman, jadi saya tidak kekok untuk menerima kehadiran orang baharu," ujarnya yang mendirikan rumah tangga dengan Datuk Seri Adnan Abu di Songkhla, Thailand pada 3 Disember 2015.

www.myartis.com / Sumber & foto: Berita Harian & Instagram Adira Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEPUTUSAN CHE TA MENARIK DIRI ITU ADALAH WAJAR" - EDRY KRU

Semua sedia maklum bahawa Rozita Che Wan atau mesra dipanggil Che Ta mengambil keputusan untuk manarik diri dari menjadi juri tetap AF2015.

Ketika dihubungi BH mengenai perkara ini, Pengetua Akademi Fantasia (AF) 2015, Edry Abdul Halim menegaskan keputusan Che ta menarik diri sebagai juri tetap pertandingan realiti itu adalah wajar dan perlu dihormati.

Edry berkata, ia keputusan cukup tepat dan kerusi juri yang ditinggalkan Rozita patut digantikan oleh mereka yang lebih layak.

Klik gambar untuk size besar

Sebelum ini, Che ta mengesahkan sudah tidak lagi bergelar juri pertandingan itu mulai minggu depan selepas dikatakan diherdik Edry yang tidak berpuas hati dengan kritikan yang dilontarkan terhadap pelajar AF malam kelmarin.

Che Ta menjelaskan, tindakan itu dilakukan atas dasar profesionalisme selain mempertahankan maruahnya dan tidak mahu bekerja dalam persekitaran yang tidak sihat.

Edry bagaimanapun menjelaskan dia tidak mengherdik mahupun memaki Rozita seperti didakwa oleh isteri Zain Saidin itu.

Kata Edry, sekiranya Rozita boleh mengkritik secara terbuka terhadap pelajar AF 2015, hal yang sama juga patut diterimanya apabila ditegur.

"Saya tak maki atau herdik dia sebaliknya hanya menegur. Kenyataan itu nampaknya terlalu berlebihan.

"Seharusnya sebagai orang industri mahupun yang menerima mandat sebagai juri, dia (Rozita) seharusnya terbuka dengan kritikan dan teguran.

"Saya hanya menegur komennya kepada pelajar saya di AF 2015. Harus diingat tugasan sebagai juri bukan kerja mudah. Ia sangat berat. Selepas minggu keenam AF2015 bersiaran, saya lihat dan rasa komen dia kepada pelajar tak beri kesan kepada pelajar.

"Juri pun bukan ada kekebalan kerana mereka juga terbuka dengan kritikan sesiapa yang tak berpuas hati.

"Tugas juri sangat besar dan ia membabitkan masa hadapan pelajar. Kalau dia setakat komen awak nampak cantik dan seumpamanya, ia tidak akan membantu pelajar saya. Tugasan ini memang terlalu besar kapasitinya untuk dia dan sekali gus menyerlahkan kelemahan dirinya.

"Sebagai juri dia perlu memberi kritikan dan sekali gus memberikan cadangan yang membina. Sebagai contoh yang dilakukan oleh juri tetap AF2015, Datuk Ramli MS. Jadi demi kebaikan dia, memang saya hormati tindakannya menarik diri.

"Sejujurnya saya sangat simpati dengan dia kerana sering menerima kritikan negatif daripada orang luar yang melihat komen yang diberikannya kepada pelajar AF 2015 yang tak mendatangkan kesan," ujar Edry yang tidak tahu bahawa Che Ta mengambil hati dengan tegurannya itu.

Menurut Edry, dia tidak mempunyai masalah peribadi dengan Che Ta, sebaliknya apa yang berlaku atas paksi profesionalisme.

Malah, sebagai pengetua akui Edry, dia berhak bersuara untuk mempertahankan apa yang patut dipertahankan.

"Saya suarakan apa yang betul kepadanya. Kalau nak komen kepada pelajar AF 2015, biarlah berasas. Saya nak yang terbaik untuk mereka. Selepas ini saya boleh makan semeja dengannya kalau ada majlis tertentu kerana apa yang berlaku bukan soal peribadi. Pihak Astro selepas ini patut mengundang juri yang lebih layak dan berpengalaman seperti Adlin Aman Ramlie atau Fauziah Ahmad Daud," jelasnya.

Rozita sebelum ini dalam kenyataannya, tawaran yang diterimanya untuk memikul mandat juri tetap itu bukan diterima kerana soal duit atau populariti muncul dalam program yang ratingnya tinggi.

"Saya tidak mahu bekerja dalam suasana yang tidak sihat di mana ada orang yang tidak tahu saling menghormati. Saya cuma menjalankan tugas yang diberikan.

"Semua soal profesionalisme. Apa yang saya buat adalah kerja saya dan saya hanya berminat bekerja dengan orang yang mempunyai tahap profesionalismenya sama seperti saya.

"Bos Astro ada pujuk tapi saya tetap akan pertahankan keputusan ini. Kalau Edry telefon pun saya tak mahu tarik balik keputusan saya itu. Saya tak mahu duduk dalam kelompok itu lagi," tegasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU BAYAR ZAKAT - AERIL ZAFREL NAFI MENUNJUK

"Hari itu saya ada buat hantaran di Instagram mengenai niat saya untuk membayar zakat setiap bulan serta mengajak dan mengingatkan kepada mereka yang berniaga untuk melakukan ibadat wajib ini.

"Jika kita tidak mampu untuk mendoakan, jangan kita menjadi asbab menyebarkan kebencian. Niat itu urusan hati, hati itu urusan Ilahi," tulis Aeril Zafrel yang terkilan apabila didakwa sengaja menunjuk-nunjuk ketika berkongsi niatnya menunaikan zakat setiap bulan berbanding setahun sekali sebelum ini di Instagram.

Menurut Aeril, netizen tidak seharusnya menjadi punca dalam menyebarkan kebencian jika tidak mampu mendoakan dirinya.

Aeril berkata demikian berpunca daripada beberapa komen negatif netizen yang menyifatkan tindakan Aeril membayar zakat hanya menunjuk-nunjuk. Lebih buruk, ada juga netizen yang mendakwa Aeril tidak ikhlas dalam ibadah tersebut kerana mempamerkan gambarnya sedang membayar zakat peribadi serta zakat perniagaan di IG.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NURHALIZA BERSYUKUR DIANGKAT ANTARA 100 SELEBRITI PALING BERPENGARUH DI ASIA PASIFIK

"Alhamdulillah. Semoga usaha kecil ini dapat memberikan manfaat kepada kita bersama-sama. Thank you so much @forbesasia," kata penyanyi Datuk Seri Siti Nurhaliza apabila tersenarai antara 100 selebriti paling berpengaruh di media sosial di rantau Asia Pasifik.

Hanya berhasrat ingin membantu golongan yang terkesan terutama sekali pengusaha makanan ketika pandemik COVID-19 dengan mempromosikan produk makanan yang dihantar ke pintu rumahnya di laman Instagram, Siti Nurhaliza atau lebih mesra disapa Tokti ini, kini telah mendapat perhatian media antarabangsa, Forbes.

Penyenaraian itu dibuat Forbes atas usahanya membantu golongan yang terjejas dengan mempromosikan perniagaan mereka kepada kepada hampir 8 juta pengikutnya di laman Instagram. Bahkan, detik gembira itu juga turut dipahat Tokti menerusi sebuah hantaran yang dimuat naik di laman tersebut tempoh hari.

Klik untuk gambar besar

Laporan juga menyatakan, selain aktif berinteraksi dengan pengikutnya, pemilihan itu dibuat berdasarkan pengaruh penyanyi yang kini hamil anak kedua itu di laman sosial.

Lebih menarik, selain Tokti, usahawan tersohor tanah air iaitu Neelofa juga antara yang tersenarai bersama nama-nama besar lain termasuklah Blackpink, EXO, Amitabh Bachchan, Jay Chou, Akshay Kumar dan Chris Hemsworth.

Untuk rekod, selain menghulurkan bantuan terutama sekali ketika pandemik COVID-19, pemilihan itu ditentukan berdasarkan kemampuan selebriti itu sendiri menggunakan pengaruhnya dalam meningkatkan kesedaran kepada orang ramai.

www.myartis.com / Sumber & foto: Astro Gempak & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK HABIS LAGI DIKRITIK, MAK MENTUA TERBABIT SEKALI - NETIZEN NASIHAT FAZLEY BUAT REPORT

"Siapa yang nombor satu malam ni kita bagi dia menyanyi dua kali minggu depan. Yang biasa-biasa tu biarlah dengan seribu satu alasan macam mak mentua dia," itulah tulis netizen berkenaan menerusi satu hantaran di Twitter dimana dia mengecam hingga membabitkan ibu mentuanya yang dipercayai ditujukan kepada penyanyi dan cef selebriti, Datuk Fazley Yaakob.

Biarpun sudah tersingkir pada konsert keempat Ahad lalu, namun nama bintang Gegar Vaganza musin kelapan (GV8), nama Fazley masih lagi hangat diperkatakan.

Susulan itu, ciapan tersebut telah mendapat perhatian Fazley yang terus membalas sindiran individu berkenaan: "Ada orang hantar ni, wah dia main mak-mak lah, terima kasih," katanya ringkas.

Ekoran daripada respon berkenaan, ramai peminat Fazley menganggap kecaman individu tersebut sebagai satu daripada pembulian siber. Malah, ada juga yang meminta Fazley melaporkan kejadian tersebut kepada Suruhanjaya Komunikasi dan Multimedia Malaysia (SKMM).

"Jangan suka buka aib orang, nanti binasa diri". - "Boleh report terus ke SKMM". - "Seronok betul netizen tulis gitu, kemain betul," komen beberapa netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERCERITA DENGAN TEMAN LELAKI TAKUT JADI...." - HAIZA

Setelah menjadi penyampai di stesen radio Kool FM, penyanyi Haiza berkata dia mempelajari banyak hal berkaitan rumah tangga.

Menurut Haiza atau nama sebenarnya Rohaizah Nordin, 38, dia kerap mendengar cerita permasalahan rumah tangga membabitkan pendengar dan rata-rata isu dibangkitkan kerana sikap memendam perasaan.

"Saya selalu membaca kisah rumah tangga dalam akhbar dan sekarang apabila jadi penyampai bagi segmen Borak Kool, selalu juga pendengar berkongsi cerita mengenai masalah rumah tangga mereka.

"Apa yang saya perhatikan, antara punca terjadi masalah rumah tangga adalah kerana tiada komunikasi yang baik dan sikap suka memendam perasaan.

"Kadang-kadang hal remeh pun boleh jadi besar, sudahnya terjadilah 'perang' yang berpanjangan," katanya.

Klik untuk gambar besar

Haiza merupakan penyampai Pagi Hari di Kool FM (PHD Kool) bergandingan bersama AG dan Muaz bersiaran setiap hari Isnin hingga Jumaat, pukul 6 hingga 10 pagi.

Sementara itu, Haiza menyarankan wanita yang ingin berkongsi masalah rumah tangga mencari teman sejantina untuk meluahkan perasaan tersebut.

Ujarnya, jika berkongsi masalah dengan berlawanan jantina dibimbangi akan menimbulkan masalah lain dan berkemungkinan akan mengeruhkan lagi keadaan.

"Kalau ada masalah peribadi, lebih baik berkongsi cerita sesama teman wanita yang boleh dipercayai kerana kalau kita bercerita dengan lelaki ni takut jadi lain pula.

"Lelaki ni susah nak dibaca, takut ada yang ambil kesempatan, dari asalnya nak bercerita jadi bercinta pula. Makin keruh hubungan suami isteri nanti.

"Tapi kalau nak tahu tentang sifat dan ragam lelaki, eloklah tanya dengan kawan-kawan lelaki sendiri supaya kita lebih faham tentang mereka," ujarnya.

Bercakap mengenai karier nyanyian, Haiza berkata dia bakal muncul dengan single baharu hasil ciptaan komposer muda tidak lama lagi.

"Insya-Allah, saya akan keluarkan lagu baharu, lagu dangdut. Saya memang perlukan sentuhan orang muda, sebab itu saya pilih komposer ini.

"Menariknya sebab orang tak akan percaya dia mampu buat lagu dangdut dan ternyata hasilnya sangat menakjubkan. Siapa komposer itu? Tunggu ya!

"Kalau boleh saya nak keluarkan lagu tersebut dalam tahun ini juga sebab rasanya tahun ni tak ada lagi lagu dangdut, peminat pun dah ternanti-nanti, apa-apa pun tengok pada keadaan dan kalau sesuai kita lancarkan," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DOAKAN YANG BAIK-BAIK, MANALAH TAHU SAYA AKAN BERTUDUNG TERUS..." - ZIZI KIRANA

"Alhamdulillah tahun ketiga saya masih sama... bulan ramadan ini saya teruskan bertudung. Sama seperti yang saya pernah katakan sebelum ini... saya mohon orang ramai mendoakan yang baik-baik.

"Manalah tahu saya akan bertudung terus selepas ini," tutur penyanyi Zizi Kirana yang kini masih meneruskan amalan menutup aurat bagi menghormati bulan Ramadan ini.

Ramadan tahun ini merupakan tahun ketiga Zizi mengenakan tudung. Sama seperti tahun sebelumnya, Zizi atau nama sebenar Nur Fazelah Mad Tahil, 36, berkata dia membuat demikian atas kerelaaan diri sendiri.

Klik untuk gambar besar

Sebelum itu menerusi Instagram, penampilan Zizi dengan mengenakan tudung dan memakai jubah menerima pujian pengikut.

"Zizi ni paling cantik masa bulan Ramadan... pakai tudung dan sebagainya, harap dia dapat istiqamah dan cantik sampai bila-bila.

"Subhanallah cantik sangat... sejuk mata kami memandang!" tulis pengikut pada ruangan komen.

Bercakap mengenai karier seni, penyanyi lagu 'Eh' ini berkata Ramadan kali ini dia sibuk menjalani penggambaran drama dan pembikinan video muzik lagu raya.

"Aktiviti Ramadan kali ini agak sibuk berbanding tahun sebelum ini, bulan puasa ini saya lebih banyak di set penggambaran drama. Selain itu saya juga perlu menyiapkan pembikinan MV lagu raya dalam masa terdekat. Semoga semua urusan ini dipermudahkan. InsyaAllah.

"Saya juga baru lancarkan dua lagu sempena Ramadan ini iaitu Syafaat kolaborasi bersama kumpulan Unic dan lagu Ramadan bersama Hafiz Hamidun," ujarnya.

www.myartis.com / Sumber & foto: mStar & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RANI KULUP 'BENGANG' ANUGERAH 'SULTAN MELAKA' DIPANDANG SINIS

"Kalau mereka cakap sultan melaka tidak sah, suruhlah sultan lain beri anugerah kepada ayah," demikian kata Abdul Rani Kulup Abdullah mengenai tanggapan pelbagai pihak yang mendakwa bahawa penganugerahan yang diterimanya daripada 'Sultan Melaka' baru-baru ini tidak sah.

Rani atau lebih mesra dipanggil 'Ayah' (ringkasan Ayahanda khot) berkata yang beliau tidak ambil kisah dengan tanggapan tersebut.

"Banyak jasa saya kepada sultan lain termasuk menjaga pengorbanan kepada bangsa, negara dan agama Islam," ujarnya dipetik melalui malaysiakini

"Ayah terkejut. Tak sangkalah dengan satu repot pada tahun 2012 lalu beliau berikan ayah anugerah ini. Pastinya saya perlu berterima kasih dengan keprihatinan beliau dan menghargai jasa ayah," tambah Rani yang setakat ini telah membuat beratus laporan polis.

Difahamkan, dalam majlis penganugerahan itu, Rani turut menerima sebilah keris dan sepersalinan pakaian warna kuning.

Jadi mulai sekarang, kena panggil Rani sebagai Datuk Paduka Mahkota ke? Heh.

TERKINI:

Polis telah menubuhkan satu pasukan khas untuk menyiasat dakwaan
seorang lelaki bahawa dia adalah Sultan Melaka, demikian kata Ketua Polis Melaka
Tengah ACP Shaikh Abdul Adzis Shaikh Abdullah.

Tambah beliau, polis yang bertindak atas laporan daripada pejabat
Ketua Menteri Melaka, akan menjalankan siasatan di Lembah Klang untuk
mencari bukti mengenai dakwaan tersebut termasuk mencari saksi atau individu yang
berkaitan dengan kes itu.

"Kami juga sedang mengesan seorang lelaki yang mendakwa dirinya
sebagai Sultan Melaka bagi merakamkan kenyataannya dan orang-orang yang telah
 menerima anugerah daripada beliau," jelasnya.

Beliau berkata kes itu akan disiasat di bawah Akta Hasutan 1948 kerana mengaku sebagai Sultan Melaka. - MD

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


12 GAMBAR - ARTIS WANITA BERSERONOK DI PARTI LUCAH?

Gambar seorang artis wanita yang didakwa oleh pengirim email menghisap ganja, bergambar tidak senonoh dan menghadiri parti tidak bermoral ala-ala tiger show. Siapakah artis yang dimaksudkannya itu? Tepuk dada tanya selera...!

Ikhlasnya, Myartis tidak mahu bikin panas atau menambah dosa di bulan mulia yang penuh keberkatan ini. Anggaplah kemungkinan gambar-gambar ini sekadar gambar 'super impose'. Heh!

Malah tujuan kami memaparkan gambar-gambar inipun sebenarnya hanya sekadar memberi ingatan dan teguran untuk 'sesiapa sahaja' yang mungkin pernah tersesat agar kembali ke pangkal jalan. Kerana sesuatu yang harus diingat, usia muda bukan bermaksud 'Sakaratul Maut' tidak datang menjemput!

TEXT ORIGINAL DARIPADA EMAIL PENGIRIM:Hi, attached adalah gambar **** ***** menghisap ganja ( boleh nampak itu bukanlah rokok, cara ianya balut adalah berlainan) dan juga **** ***** dalam party sex. Berserta juga gambar scandalnya di luar negara menghadiri tiger show.

(BAWAH) GAMBAR YANG DIDAKWA MENGHADIRI
TIGER SHOW DI LUAR NEGARA


ISU BERTELEKUNG DI MEKAH - SAJAT BERSUMPAH DIA KENA PAKSA PAKAI OLEH IMIGRESEN

Nama usahawan kosmetik kontroversi, Sajat atau nama sebenarnya Muhammad Sajjad Kamaruz Zaman sebelum ini hangat diperkatakan selepas dia berpenampilan seperti jemaah wanita ketika mengerjakan umrah di Tanah Suci, dua tahun lalu.

Setekah sekian lama berdiam diri, kini Sajat menerusi siaran langsung di TikTok telah menjawab persoalan pengguna laman sosial yang bertanya mengenai kes memakai telekung serta bertudung ketika di sana.

Menjawab soalan yang diajukan oleh seorang pengguna laman sosial, Sajat berkata dia berpenampilan sedemikian kerana dipaksa atas arahan pihak imigresen di sana.

"Tak, kat Mekah tu memang saya kena pakai macam tu. Memang, lillahi ta'ala, sumpah. Memang saya sampai di imigresen, mereka suruh saya pakai tudung, suruh saya solat pakai hijab (telekung)," katanya.

Klik untuk gambar besar

Menurut Sajat lagi, dia menegaskan apa yang diberitahunya itu bukan satu penipuan serta berani bersumpah di atas nama ibu dan bapanya.

"Lillahi ta'ala, sumpah, lillahi ta’ala, kalau saya menipu, matilah mak bapak saya," tuturnya lagi.

Perkongsian Sajat itu mendapat pelbagai reaksi daripada pengguna laman sosial yang mengatakan pihak imigresen meminta usahawan itu berbuat demikian kerana susuh tubuhnya boleh mengganggu jemaah lelaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKLAN NURUL YANG KONTROVERSI..??

Bukan mudah menjadi artis atau model iklan... apatah lagi dalam masyarakat Malaysia yang majoritinya beragama Islam. Ini kerana, mereka kena peka dengan sensitivity agama dan budaya jika mahu terus dihormati sebagai insan seni yang berwibawa.
 Cohtoh paling ketara yang menjadi perbualan dan kontroversi kini ialah iklan Nurul atau nama sebenarnya Noorulhuda Abdul Wahab. Ini kerana, ada segelintir pihak yang mempertikaikan penampilannya dalam iklan 'Terapi Pelangsingan' sebagai tidak kena dengan suasana Ramadan dan Hari raya yang bakal menjelang.
 "Masalahnya kenapa letak gambar masjid jadi latar belakang tu? Kenapa tak buat gambar lemang hangus atau bahulu rentung aje jadi latar belakang?" Demikian komen seorang forumer dalam sebuah forum hiburan.
 "Apasallah suka pakai dada melapang macam ni.. lagi satu si marion cauter tu... aku tengok setiap baju yang dia pakai mesti ala-ala berkemban... ingat sexy sangat kot," komen forumer lain pula.
 Dalam hal ini, model atau artis yang terlibat sememangnya hanya 'cari makan' dan terpaksa mengikut kehendak pengiklan. Malah design iklan yang diketengahkan juga adalah rekaan graphic designer yang menokok tambah latar belakang mengikut citarasa majikan mereka.
 Bagaimanapun, sebagai insan seni... mereka mempunyai hak dan seharusnya menolak atau pandai menjaga diri daripada terjebak dengan iklan yang kurang sopan. Ini kerana, wang bukan segalanya dalam hidup ini... yang penting ialah maruah diri!
 Rasulullah s.a.w bersabda yang maksudnya: “Sesungguhnya roh al-Qudus telah datang kepada aku memberitahu bahawa seseorang itu tidak akan mati selagi tidak sempurna rezeki Allah S.W.T. kepadanya. Maka takutlah kepada Allah S.W.T. dan berusahalah dengan baik; dan lambatnya datang sesuatu rezeki itu janganlah menjadi pendorong kepada kamu untuk melakukan usaha mencari rezeki berbentuk maksiat kerana sesungguhnya rezeki Allah S.W.T. tidak akan dapat diperolehi melainkan dengan cara ketaatan.” (Riwayat Ibn Majah dan al- Tabrani)
  Klik untuk imej besar...      .


5 GAMBAR - CERIANYA FIZA SAMBUT HARI LAHIR DI SISI ADAM

Gambar menarik Fiza Elite, suaminya Adam dan anak-anak di majlis sambutan hari lahir secara kecil-kecilan. Inilah yang dikatakan sinar kebahagiaan Selepas kembali rujuk dengan suaminya baru-baru ini.

"Terima kasih ya Allah krn telah mengatur rencana yg indah utk hari ini.setelah sekian lama tak bjumpa dgn semua sahabat2 sy... rakan seperjuangan sy... akhirnya mlm ini Allah mpertemukan kami di hari yg penuh istimewa ini.syukur ke hadrat Allah dgn adanya suami @adamaf2 dan anak2 disisi ... terima kasih Abi... buat haji, mama, abg fendi, missM... mudah2an persahabatan kami akan sampai hingga ke syurga," demikian ungkap Fiza.

Selamat hari lahir diucapkan buat Fiza. Moga keluarganya dilimpahi kebahagiaan berpanjangan oleh Allah SWT. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"DON'T WORRY KALAU ANAK ABAH NI TAK KAHWIN LAGI" - SHERRY ALHADAD

"Arwah atok saya sebelah kiri, Syed Ali Al Hadad dan arwah abah saya sebelah kanan Syed Abdullah Al Hadad. Saya tak pernah jumpa arwah atok kerana dia meninggal dunia setahun selepas saya lahir. Arwah abah pula saya meninggal masa saya umur 9 tahun.

"Masa kecik dulu, saya lah peneman setia arwah abah. Orang akan tegur abah dan tanya "cucu ke Tuan Syed?" "Takklah anak bongsu". Nama Sherry pun abah yang bagi sebab dapat dari lagu Modern Talking- Cerry cerry lady. BTW abah, don't worry kalau anak abah ni tak kahwin lagi.

"Dia happy hidup ngan umi n adik beradik yang lain. Eh cucu abah pun dah ramai tau. Cicit pun dah ada. Agituewwww. I love u lah Abah. Semoga roh abah dan roh atok di tempatkan di kalangan orang orang yang beriman. Al Fatihah," demikian tulis pelakon dan pengacara Sherry Alhadad di laman Instagram miliknya.

Klik untuk gambar besar

Disebalik perwatakan Sherry atau nama sebenarnya Shariffah Mariam Syed Abdullah Al- Hadad, 35, yang lucu dan sentiasa ceria, tersimpan rasa sedih dan rindu kepada abah, Allahyarham Syed Abdullah Al Hadad dan datuknya, Allahyarham Syed Ali Al Hadad.

Sherry mendedahkan dia tidak pernah berkesempatan bertemu arwah datuknya, malah turut kehilangan bapa sewaktu berusia sembilan tahun. Kata Sherry lagi, dia kini menjalani kehidupan yang baik bersama ibu dan adik-beradiknya dan berasa gembira meskipun masih belum mendirikan rumah tangga pada usia 35 tahun.

www.myartis.com / Sumber & foto: mStar & Instagram Sheey Alhadad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALU ABAM GERAM FB & IG KENA HACK: "ADA MASALAH KE KALAU ANAK BINI PAKAI?"

"See ada orang cuba nak Access account personal FB nak hack la tu. Kenapa nak hack account personal kita. Tak payah sibuk nak dapatkan tengah-tengah orang sedap tidur, cuba nak hack... nasib cepat-cepat tukar password tapi still tak boleh on semalam tapi cuba bukak-bukak.

"Alhamdulliah dapat balik, Instagram Abambocey pun banyak kali, still masih ada yang nak ambil. Kenapa ada masalah ke kalau BINI Dan Anak dia pakai?? Korang jealous ke?? IG tu pun name Anak dia SYED UTHMAN HAMZAH Dan Moderated by Hidayah_hamzah.

"Ke korang nak jual IG, FB dah tak ada duit sangat ke?? Mey saya bantu Jadi Agent SABUNDAUNSUKUNHIDAYAHHAMZAH dah tentu-tentu dapat duit.. Saya rasa awak ada masalah hati tu sebab dengki dengan orang tak habis-habis kesian..

Klik untuk gambar besar

"Ya Allah jauhkan Aku dari orang-orang yang tidak baik Amin-amin. #janganputusdoa #AllahJagaKita #jauhkankamidariorangjahat," itulah tulis balu kepada arwah Abam, Siti Nurhidayah Mohd Ali yang menyatakan rasa kecewa apabila akaun Facebook dan Instagram digodam.

Menurut Hidayah, bukan sekali tetapi perkara seperti ini sudah beberapa kali terpaksa dilaluinya akibat sikap individu yang tidak bertanggungjawab. Sementara itu, menerusi ruangan komen rata-rata pengikutnya menyarankan Hidayah kerap menukar kata laluan demi keselamatan akaun media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH MENCURI TELEFON - JUSTIN BIEBER DISIASAT POLIS

Justin Bieber yang banyak kali ditahan polis akibat perbuatannya yang lalu, kini disiasat polis lagi atas dakwaan seorang wanita yang mendakwa Justin mencuri telefonnya.

Menurut wanita tersebut, Justin dengan 'ahli rombongannya' tiba-tiba bertengkar ketika sedang berhibur di kompleks golf mini dan sangkar bermain besbal di Sherman Oaks pada hari Isnin yang lalu.

Klik gambar untuk size besar

Semuanya gara-gara Justin melihat wanita berkenaan sedang merakam gambarnya, lantas meminta wanita itu menyerah telefon bimbitnya.

Bagaimanapun, wanita tersebut enggan menuruti permintaan Justin sekaligus membuat Justin bergelut dengannya sebelum merampas telefon bimbit di dalam beg tangan wanita itu.

Tambah wanita itu, Justin memulangkan balik telefonnya setelah dia mendapati tiada gambar yang dirakamnya.

Dan selanjutnya pada hari Selasa, wanita tersebut telah menfailkan aduan bagi memastikan jika ada sebarang perbuatan jenayah telah berlaku ke atas dirinya oleh penyanyi hit "Baby" itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GAMBAR - AARON AZIZ BERTEMU PM

"Bertuah sangat dapat bertemu PM kita. Cool tengok baju apa saya pakai. He he," ujar Aaron Aziz mengenai gambar terbarunya bersama PM yang memberi semangat.

Yalah... mana tak bersemangat, Aaron kan baru sahaja jadi warga negara Malaysia. Kira daripada Lee Hsien Loong, kini dia mempunyai Perdana Menteri baru iaitu Dato' Sri Haji Mohammad Najib Tun Haji Abdul Razak... mana tak bertuah!

Klik untuk imej besar...


ROMBONGAN MERISIK SUDAH HANTAR - QI RAZALI BAKAL BERTUNANG

Hubungan antara pelakon Qi Razali dan kekasih hatinya, Nia Atasha Rosli, 22, yang juga merupakan seorang model kini dalam perancangan untuk melangkah ke fasa yang lebih serius selepas bercinta hampir dua tahu lamanya.

Qi mengakui beliau sudah menghantar rombongan merisik baru-baru ini dan bakal mengikat tali pertunangan pada tahun ini.

Menurut Qi, buat masa sekarang dia masih mencari tarikh yang sesuai untuk mengikat tali pertunangan dengan kekasihnya itu.

"Alhamdulillah, saya sudah menghantar rombongan untuk merisik dan kedua-dua keluarga sudah pun bertemu. Buat masa sekarang saya masih tidak mempunyai tarikh yang sesuai untuk mengikat tali pertunang.

Klik untuk gambar besar

"Mungkin kami akan bertunang pada tahun ini namun jika sudah ada tarikh saya akan umumkan pada semua. Saya berharap agar semuanya akan dipermudahkan kerana saya bukannya muda lagi dan juga mahukan ada anak sendiri," katanya.

Terdahulu, Qi yang juga pengacara itu pernah menjalinkan hubungan cinta bersama dengan pelakon Nelydia Senrose.

Kami harap segala perancangan Qi dan Nia dipermudahkan dan berjalan dengan lancar. Semoga ada jodoh sehingga ke jenjang pelamin.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


COVID-19 - ABANG ISA KHAN POSITIF DUA KALI, PEGUAM DEDAH PUNCA KERANA 'VAPE'

Sebelum ini, abang kepada pelakon Isa Khan iaitu pelakon Aliff Alli Khan yang kini berada di Indonesia disahkan positif Covid-19 dan dilaporkan kritikal pada awal Januari lalu di Rumah Sakit Wisma Atlet, Jakarta.

Aliff yang juga adik-beradik dengan pelakon Miller Khan ini menerima rawatan di hospital selama tiga minggu. Keadaan kesihatan pelakon Aliff Alli dimaklumkan masih belum pulih sepenuhnya.

Justeru itu, peguam Asgar Sjafri memberitahu Aliff tidak dapat menghadiri perbicaraan kes perceraiannya dengan Aska Ongi yang sepatutnya berlangsung pada Rabu lalu. Menerusi laporan DetikHot, Asgar berkata masih terdapat tanda jangkitan pada paru-paru dan organ dalaman aktor tersebut.

"Iya masih sakit... paru-parunya ada kesan kerana dia vape. Paru-paru masih belum pulih sepenuhnya selepas jangkitan Covid-19. Dia sudah dua kali positif Covid-19, positif kemudian negatif dan selepas keluar hospital positif lagi.

Ini maknanya dia masih belum boleh tamatkan kuarantin. Aliff masih di pusat perubatan... yang pasti dia akan terus melakukan kuarantin diri sehingga benar-benar pulih," katanya.

Pada 6 Januari lalu, Aliff tidak dapat hadir di perbicaraan kes gugatan itsbat nikah dan cerainya dengan Aska Ongi yang berlangsung di Pengadilan Agama Jakarta kerana dijangkiti Covid-19. Aliff bercerai pada 11 November 2019 dengan Aska Ongi selepas 11 bulan mendirikan rumah tangga.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


41 GAMBAR - SEKITAR MAJLIS RESEPSI NUBHAN & HIDAYAH

Semalam telah berlangsungnya majlis resepsi Nubhan atau nama sebenarnya Ahmad Nubhan Ahamad, 29, dan pasangannya, Afifah Hidayah Ahmad Tawfek, 26, di City Kingdon Hotel, Seremban.

Gambar-gambar sekitar majlis resepsi ini telah dirakamkan oleh jurugambar rasmi mereka iaitu MHM Studio.

Layanzzz...

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERPISAH DENGAN PUTERI SULUNG - NOURUL JADIKAN PANGGILAN VIDEO PENGIKAT KASIH

Penyanyi Nourul Depp yang kini menjalani kehidupan baharu bersama keluarga di pulau peranginan popular, Bali, Indonesia itu mengakui semakin serasi dengan tempat berkenaan, selepas lebih sebulan berhijrah.

Sebagai seorang ibu, tentu hati dan perasaan Nourul sentiasa teringat pada puteri sulungnya, Ayu Nazirah, tambahan pula ketika adik-adiknya sering bertanyakan bila kakak mereka akan datang.

Walaupun amat merindui Ayu, 23, yang difahamkan sedang mengendalikan program Divakurus by Nourul Depp di Kuala Lumpur, penyanyi yang terkenal menerusi lagu 'Kerana Terluka' itu berkata panggilan telefon dan video menjadi pengikat kasih antara mereka yang terpisah beribu batu.

Sementara itu, Nourul atau nama sebenarnya Noorul Huda Abdul Wahab, 44, berkongsi mengenai anak-anaknya yang lain dimana mereka  kini sudah mula bersekolah di sana sekali gus membuatkan rutin harian mereka bertambah aktif, namun pada masa sama teruja bertemu rakan baharu dan mendekati budaya di sini.

Klik untuk gambar besar

"Melihat anak-anak seronok berkongsi cerita di sekolah serta melihat perkembangan sekeliling dengan rasa gembira menjadikan momen yang kami lalui kini semakin menyeronokkan. Cuma sebagai seorang ibu, tentu hati dan perasaan saya sentiasa teringat pada puteri kami, Ayu tambahan pula ketika adik-adiknya sering bertanyakan bila kakak mereka akan datang.

"Apa pun, panggilan video mendekatkan kami seperti sedang berborak seperti biasa malah boleh dikatakan hari-hari kami berhubung dan bertukar cerita seolah-olah duduk serumah. Walau jauh di mata, Malaysia tetap di hati dan harapan saya tidak kira di sini mahu pun di negara tercinta, situasi yang serba mencabar ini menjadi bertambah baik seperti dahulu.

"Lebih sebulan di sini saya turut berpeluang mengenali ramai rakan baharu termasuk masyarakat tempatan, warga Itali, Perancis dan ramai lagi yang mendekatkan kami dengan pelbagai budaya," tuturnya.

Terdahulu, Nourul merealisasikan impiannya dan suami, Eric Daniel Depp sejak tiga tahun lalu untuk berpindah ke pulau peranginan itu demi anak-anak mereka. Sebelum ini, ramai pernah tertanya-tanya punca puteri sulungnya tidak menyertai mereka dan Nourul memaklumkan perkara tersebut melibatkan proses dokumentasi selain anaknya itu bukan di bawah umur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ANA NAYLA' - NAMA PUTERI SULUNG AYDA JEBAT & NABIL MAHIR

Pasangan selebriti Ayda Jebat dan Nabil Mahir akhirnya telah berkongsikan wajah anak perempuan sulung mereka yang diberi nama 'Ana Nayla', selepas genap seminggu dilahirkan iaitu pada 21 September lalu.

Menerusi entri tersebut yang dimuat naik di laman Instagram masing-masing, pasangan ini berkongsikan video pendek wajah anak mereka. Malah, pasangan itu turut membuka akaun Instagram untuk anak mereka, @ananaylaofficial.

"Ana Nayla binti Ahmad Nabil. @ananaylaofficial. Assalamualaikum uncles and aunties! Sepatutnya keluar harini tapi tak sabar nak jumpa uncle aunty hihi! Doakan Ana Nayla supaya sentiasa, selamat, disayangi & menjadi anak yang baik ya.. #AydaJebat #NabilMahir #AnaNayla #BabyWuvv #SyukurYaAllah," tulis Ayda menerusi laman Instagram miliknya.

"Bismillahirohmanirrohim. Hi Uncles & Aunties! My name is Ana Nayla. ( @ananaylaofficial ) Daughter of Daddy Nabil & Mummy Ayda.  Nice to meet you! Please berikan doa yang baik-baik for me, thank youu! #NabilMahir #AydaJebat #BabyWuvv #AnaNayla," tulis suami Ayda pula.

Klik untuk gambar besar

Lebih mengejutkan baru sahaja memuat naik posting pertama sekitar lima jam lalu, akaun Instagram Ana Layla sudah meraih 40,500 pengikut. Rata-rata netizen memuji kecomelan anak pasangan itu serta teruja melihat warna mata Ana yang sangat cantik serta mendoakan menjadi anak yang solehah.

Untuk makluman, Ayda selamat malahirkan cahaya mata sulung pada 21 September lalu secara pembedahan di sebuah pusat perubatan di Kuala Lumpur. Difahamkan, bayi berkenaan dilahirkan sekitar jam 7.07 malam dengan berat 2.77 kilogram.

Ayda mendirikan rumah tangga dengan Nabil pada 1 Januari lalu selepas mengikat pertunangan secara dalam talian pada 28 April tahun lalu ketika pelaksanaan Perintah Kawalan Pergerakan (PKP).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTRAK TAK DISAMBUNG - IZREEN BUKAN LAGI DUTA 'MEERACLE'

Baru-baru ini, gara-gara kisah berkaitan rumahtangga yang melanda, pelakon Izreen Azminda kini bukan lagi duta bagi produk kecantikan 'Meeracle' apabila kontraknya ditamatkan dan tidak akan disambungkan.

Dalam satu kenyataan mengatakan yang pihak Meeracle tidak menyambungkan kontrak tersebut atas sebab-sebab tertentu.

Izreen sebelum ini turut memadam akaun Instagramnya dan perkara tersebut turut dilakukan oleh suaminya yang dikenali sebagai Ude.

Apa yang pasti, jika akaun mereka masih lagi wujud, pengguna laman sosial pastinya menjadikan ia sebagai tempat melepaskan geram sekaligus memberi impak kepada hubungan dengan jenama yang dibawa oleh seseorang selebriti.

Klik untuk gambar besar

Sebelum ini, kenyataan bekas isteri pertama Ude iaitu Intan Liana ternyata menyentuh ramai hati rakyat Malaysia lebih-lebih lagi apabila Ude mahu menceraikannya namun Intan masih menghormati suaminya dalam mengeluarkan sebarang kenyataan.

Ramai yang ternantikan bagaimana kesudahan kisah ini dan pastinya Izreen mahu pun Ude memerlukan ruang dan masa sendiri dalam mententeramkan keadaan. Apapun, semoga Intan tabah menghadapi dugaan.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA MAT DAN SEDIH DIHALANG SOLAT JUMAAT

"Agak sedih hari ini. Pukul 12 saya tunggu di masjid rumah saya dan abang Rela kita tak bagi masuk. Bukan sebab penuh ke, tak ikut SOP, semua ada tapi sebab bukan warganegara," demikian kongsi Mat Dan yang rasa terkilan kerana tidak dibenarkan masuk ke masjid untuk solat Jumaat berjemaah semalam gara-gara bukan rakyat Malaysia.

Bukan berat sebelah, namun walaupun kerajaan sudah membenarkan orang ramai untuk solat jemaah di masjid namun beberapa SOP telah ditetapkan contohnya mengamalkan jarak sosial untuk mengelakkan penularan Covid dan warga asing tidak dibenarkan masuk.

Dakwa Mat Dan, dia tidak dapat masuk ke masjid untuk solat Jumaat berjemaah kerana dia bukan warganegara Malaysia. Malah dia turut berkongsi pengalaman di Mekah dimana tidak mengenal kulit, bangsa atau rupa.

"Terima kasih kepada abang Rela dan minta pandangan masyarakat. Saya faham kita kena utama rakyat Malaysia. Tapi come on lah. Saya ikut SOP," tambahnya yang berasal dari United Kingdom, tetapi popular melalui rancangan 'Mat Dan Kaki Jalan' kerana petah berbahasa Terengganu.

Bertabahlah Mat... ini hanya ujian kecil daripada Allah SWT. Banyak lagi ujian yang bakal kita lalui, tambah-tambah saudara baru macam Mat Dan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP CURANG - FAUZI NAWAWI RASA MALU

Pelakon Fauzi Nawawi, 40, meminta agar pihak yang menyebarkan pelbagai gosip termasuk isu curang dengan isterinya agar menyelidikinya dahulu. Katanya, janganlah main tuduh sahaja hingga menjejaskan reputasinya sebagai seorang suami.

Sehubungan itu juga, Fauzi mengingatkan mereka agar membuat cerita yang benar-benar sahih, jangan sampai dia mengambil tindakan pula nanti.

Fauzi rasa malu pada isteri - klik untuk imej besar...

Amaran itu timbul berikutan timbulnya isu kononnya dia mempunyai skandal dengan pelakon yang juga bekas peserta Akademi Fantasia 5 (AF5) iaitu Noni.

"Saya amat terkejut kerana masih ada isu-isu skandal dikaitkan dengan saya termasuklah berlaku curang dengan isteri.

Saat Noni masih bersama Fauzi & Lisda...

"Sudah-sudahlah nak kaitkan saya dengan wanita lain. Pada usia mencecah 40 tahun, saya rasa malu pula apabila digosipkan mempunyai skandal.

"Rasa macam tak logik saya dikaitkan dengan Noni kerana saya hanya pernah bekerjasama menerusi drama Aiman Tempe, Jentera Jenteng Pilihan Raya dan Kiambang sahaja dengannya.

Noni baru2 ini telah menyambut hari lahir teman lelakinya...

"Dia juga turut terlibat menjayakan promosi produk Aqua Terapi yang diusahakan oleh syarikat saya dan isteri iaitu Perfect Illusion Corporation Sdn Bhd," katanya dipetik sebagai berkata.

Dalam isu itu, malah Noni turut menjelaskan bahawa hubungannya dengan Fauzi hanya atas dasar kerja semata-mata. Selain itu, dia juga pernah menjadi anak didik kepada pelakon itu yang banyak membimbingnya mengenai dunia seni hiburan tempatan.

"Mungkin isteri saya sudah faham dengan isu seperti ini dan dia tidak hairan pun dengan perkara tersebut. Lebih-lebih lagi Lisda sering bersama saya dan Noni apabila membuat promosi produk.

"Tetapi apa pula kata teman lelaki Noni apabila isu ini menjadi serius? Saya harap gosip saya berskandal dengan wanita lain tidak lagi diberitakan. Cukup-cukuplah. Anak-anak saya pun dah besar, rasa kurang manis apabila berita ini keluar. Apatah lagi saya dan Lisda merancang untuk menambah anak pada tahun hadapan," tegas Fauzi pada media.


NOH SALLEH: "KALAU BUKAN TAKDIR MENIKMATINYA (ZURIAT), KAMI BERSYUKUR"

Biarpun tidak dikurniakan zuriat, penyanyi Noh Salleh berkata yang dia masih bersyukur atas nikmat yang Allah berikan dalam rumah tangganya yang dibina bersama Mizz Nina.

Vokalis kumpulan 'Hujan' itu yakin nikmat untuk dianugerahkan rezeki cahaya mata adalah keputusan Allah.

"Kalau nak cerita soal anak itu keputusan Allah. Kalau nikmat ada anak tu milik kami, nanti-nanti (kemudian) Dia bagi. Kalau dah bukan takdir kami menikmatnya, kami masih bersyukur," ujarnya.

Klik untuk gambar besar

Difahamkan, Noh dan isterinya kini aktif dalam misi kemanusiaan itu kini berada di Syria selama dua minggu. Noh berkata, dia menyedari misi kemanusiaan itu juga umpama bulan madu buat dia dan isterinya itu.

"Saya sedar, ini rupa-rupanya trip honeymoon kami suami isteri sekarang. Ambil masa dua minggu untuk berkepit sama-sama buat kerja amal keliling dunia.

"Apa lagi nikmat dunia yang tuhan tak bagi lagi? Yang penting give back and be happy," ujar Noh, 33, yang bernikah dengan Mizz Nina atau nama sebenarnya Shazrina Azman, 38, pada 1 Julai 2011.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI SEPAKAT PERTAHANKAN SUGU PAVITHRA - CHEF WAN: "MUNGKIN ITU REZEKI MEREKA, PATUT DISANJUNGI"

Berkenaan dengan isu YouTuber masakan popular, Sugu Pavithra yang meletakkan harga RM10,000 kepada pengacara Anim Ezati Rizki untuk program masakan selama satu jam, Cef selebriti, Datuk Redzuawan Ismail atau lebih dikenali sebagai Chef Wan telah tampil memberi komen. Kata Chef Wan, sekiranya Sugu Pavithra membuat keputusan untuk meletakkan harga tersebut bagi perkhidmatannya itu adalah rezeki.

"Mungkin itu rezeki mereka. Tak apalah masing-masing punya bahagian. Kalau merasakan bahawa harga yang ditetapkan terlalu tinggi dan dia merupakan tukang masak yang sedang melonjak naik, kedua-dua pihak boleh berunding tentang harga tersebut agar adil," katanya.

Tambah Chef Wan, dia akui mengenali Sugu Pavithra dan menonton video masakan yang dimuatnaik di laman Youtube: "Saya ada menonton video pasangan ini. Mereka mendapat tempat di hati ramai orang disebabkan kepetahan dia berbahasa Melayu dan cara masakan dia yang bersahaja. Dia juga berani dan sangat bangga untuk menonjolkan resepi serta bakat yang ada. Jadi, saya rasa mereka patut disanjungi," katanya lagi.

Sementara itu, nama Sugu Pavithra hangat diperkatakan sehinggakan trending di laman Twitter baru-baru ini. Rata-rata warganet tidak kira bangsa dan agama bersepakat untuk mempertahankan tindakan Sugu Pavithra. Malah, ada segelintir yang berpendapat Anim tidak seharusnya kongsi mengenai harga serta menyebut nama individu tersebut kerana ia adalah perkara peribadi dan sulit (Private and Confidential).

Klik untuk gambar besar

Terdahulu, Anim mendakwa terkejut apabila diminta bayaran sehingga RM10,000 untuk sebuah program masakan. Perkara itu diluahkannya menerusi satu entri di Instagram Story miliknya yang menyifatkan bayaran itu setanding dengan bayaran cef selebriti, Chef Wan.

Namun menurut Sugu, itu bukan harga yang sebenar kerana sebolehnya mereka tidak mahu terlibat dengan sebarang program rancangan masakan. Justeru, pemilik nama Anim Ezati Rizki Mohd Khalid tampil memberi penjelasan dan menyatakan dia berhak untuk bersuara tentang kadar bayaran yang ditetapkan.

Sebelum ini, kisah pasangan suami isteri keturunan India ini menerima perhatian rakyat Malaysia selepas video masakannya yang ringkas di YouTube menjadi viral. Bahkan, Sugu Pavithra juga turut mendapat perhatian Perdana Menteri, Tan Sri Muhyiddin Yassin.

Sehingga kini Sugu Pavithra mempunyai lebih 600,000 subscribers di YouTube. Bahkan, pasangan itu juga dilaporkan sudah berpindah ke rumah yang lebih selesa selepas suaminya membuat keputusan untuk berhenti kerja sebagai buruh ladang bagi memberikan fokus kepada penghasilan video.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS KAHWIN - HANS ISAAC TERPAKSA TUNDA TARIKH LAIN

Majlis perkahwinan pelakon dan produser filem Datuk Hans Isaac dengan Gabrielle Robinson yang sepatutnya berlangsung pada 29 Julai ini, terpaksa ditunda ke tarikh lain.

Ini kerana kata Hans, keputusan itu dibuat berikutan bapa kepada tunangnya itu tidak dapat pulang ke Malaysia pada tarikh berkenaan disebabkan terikat dengan kerja di luar negara.

"Silap saya juga kerana tidak berbincang dengan keluarga Gabrielle mengenai tarikh perkahwinan yang saya sendiri pilih itu. Ingatkan nak buat kejutan.

"Saya terpaksa menangguhkan perkahwinan kepada tarikh lain kerana bapa Gabrielle tidak dapat datang kerana terikat dengan kontrak di Austria.

"Apapun majlis perkahwinan itu akan tetap diteruskan pada tahun ini juga kerana bayaran untuk hotel dan pelbagai perbelanjaan lain sudah pun dijelaskan

"Kami mungkin akan melangsungkan perkahwinan beberapa bulan lagi mengikut tarikh kesesuaian dan kekosongan hotel Majestic.

Klik untuk gambar besar

"Buat masa ini pihak hotel belum beritahu tarikh yang ada. Tapi ia akan berlangsung pada tahun ini juga," ujarnya ketika media ditemui pada majlis tayangan program raya Astro yang diadakan di hotel Majestic.

Dalam pada itu, Hans berkata, persiapan untuk majlis berkenaan hampir siap sepenuhnya.

"Semua hampir siap dan ia boleh dikatakan saya berbelanja agak mewah kerana ini merupakan masa yang paling dinantikan dalam hidup saya. Jadi, apa juga yang keluarga ingin lakukan saya setuju sahaja," katanya.

Tambahnya, dia juga tidak menerima sebarang tajaan daripada mana-mana pihak untuk majlis bahagia berkenaan.

Februari lalu, Hans mengumumkan bakal mendirikan rumah tangga dengan bekas ratu cantik berusia 28 tahun itu selepas sebulan mengikat tali pertunangan.

Dalam perkembangan berkaitan, Hans turut memberitahu, pihaknya sudah pun menarik balik keputusan untuk menyaman bekas teman lelaki Gabriella, Robin Coenraad, yang menyebarkan fitnah terhadap tunangnya di laman sosial.

"Saya anggap kes ini sudah selesai dan dia (Robin) sudah pun menarik balik kenyataan yang ditulisnya di laman sosial sebelum ini," jelasnya.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


GADIS RUSIA TEGILAKAN TOMOK?

Juara One In A Million musim ketiga, Tomok yang kini sedang menjalani penggambaran di Dubai untuk filem sains fiksen 'Mantera', yang digandingkan dengan seorang aktres muda dari Rusia didakwa terbabit dalam 'cinta syok sendiri'.Klik untuk imej besar...Segalanya bermula dengan kisah yang kononnya perhubungan Tomok dan gadis Rusia tersebut bukan sekadar sahabat, malah sudah mesra di dalam dan di luar set. Bagaimanapun, yang menaruh hati bukanlah Tomok... tetapi pelakon Rusia yang mengatakan dia tertarik dengan ketampanan Tomok.Lebih menarik, menurut sumber... gadis Rusia tersebut juga selalu mengajak Tomok keluar berjalan-jalan namun Tomok tidak begitu melayannya. Jika benar, ia bolehlah diibaratkan seperti 'cinta bertepuk sebelah tangan' kerana sifat dingin Tomok yang kemungkinan pernah dikecewakan. Allahualam..!Klik  untuk imej besar...(\__/)(='.'=)(")_(")www.myartis.com 2010


17 GAMBAR - SITI NURHALIZA RINGANKAN BEBAN MANGSA BANJIR

"Duhai Allah, diKau gantikan segala kesusahan & keperitan keluarga ini dengan kebaikan dan limpah rahmatMu yg berganda ganda baik.. amin," begitulah doa Datuk Siti Nurhaliza terhadap mangsa banjir di sekitar Pahang semalam.

Artikel terdahulu:

5 GAMBAR - AKSI SITI NURHALIZA & FIZZ FAIRUZ SOKONG BOLA

Namun sebagai artis popular, tetap ada yang mempetikaikan bantuannya itu sebagai menunjuk-nunjuk dan tidak ikhlas. Dakwa pihak tersebut, tak perlu tangkap gambar banyak-banyak jika mahu bersedekah... tetapi biarlah seperti pepatah 'tangan kanan memberi, sorokkan tangan kiri'.

Bagaimanapun bagi kami, tiada salahnya mempertontonkan apa yang kita sedekah sekiranya niat memberi itu ikhlas dan murni. Kerana niat seseorang itu hanya Allah SWT sahaja yang tahu. Kritikan dan tohmahan pastinya ada... tambah-tambah apabila kita bergelar 'public figure'. Tak gitu?

Klik gambar untuk imej besar...

VIDEO BANTUAN:

Sumber gambar & video: Siti Nurhaliza Instagram


"SIAPA MENCEROBOHI 'WILAYAH' SIAPA" - IQRAM DINZLY

Meskipun berasa tersinggung dengan netizen yang menuduhnya tidak waras sehingga memanggilnya 'orang gila', pelakon Iqram Dinzly bagaimanapun enggan mengambil serius terhadap perkara tersebut apatah lagi menghentikan rutin memuat live video di Instagram.

Kata Iqram, jika benar khalayak prihatin terhadap tahap kesihatannya, tidak perlu ditegur atau mengeluarkan kata-kata kesat di media sosial.

Iqram meminta individu yang bersuara lantang di media sosial bertemu sendiri dan meluahkan pandangan terhadapnya secara bersemuka.

"Tidak perlu ingin tunjuk berani di media sosial. Sekiranya mereka bimbang dan prihatin, datang menziarahi saya sekeluarga dan luahkan segala nasihat kalian.

Klik untuk gambar besar

"Kalian hanya berani melontarkan kata-kata menggunakan papan kekunci namun untuk datang sendiri, saya yakin kalian tidak akan berbuat demikian.

"Saya tidak pernah mengganggu hidup orang. Apa yang dipaparkan menerusi live video berlaku di platform alam maya dan ia terpulang kepada penerimaan masyarakat jika mahu menuduh saya gila," jelasnya.

Baru-baru ini, Iqram ada melakukan live video dengan menulis kalimah Allah pada dahinya yang secara tidak langsung menimbulkan kemarahan kalangan pengguna media sosial.

Kejadian tersebut juga mengundang lebih banyak kutukan terhadapnya. Dia dikecam sebagai tidak sensitif, bahkan menghina agama Islam.

Ditanya mengenai perkara itu, Iqram memberitahu yang dia ada alasan tersendiri dan tindakan tersebut merupakan ekspresi pandangan dan sindirannya kepada khalayak.

Meskipun mengundang kritikan sehingga terpaksa makan hati dan marah dengan situasi tersebut, Iqram bagaimanapun tetap menjadikan media sosial sebagai platform buatnya meluahkan pandangan tentang setiap yang berlaku di sekelilingnya.

"Tidak menjadi masalah sekiranya khalayak berasa marah kerana setiap kenyataan mereka akan saya balas dengan sindiran. Sekiranya mereka berasa tersinggung, saya ingin soal semula, siapa mencerobohi 'wilayah' siapa?

"Sekiranya mereka terkesan dengan kenyataan sebegitu, jadi bagaimana dengan perasaan saya yang diperlakukan sedemikian.

"Kelihatan mudah mengeluarkan kata-kata kesat kepada individu lain, tetapi sekiranya berlaku ke batang hidung sendiri, bagaimana rasanya," ujarnya.

Menafikan dirinya sebagai pemburu perhatian dan sikap ingin menimbulkan minat dalam khalayak memperkatakannya, Iqram mengakui dia masih waras.

Iqram berkata dia hanya menjadikan media sosial sebagai platform untuknya meluahkan pandangan terhadap kejadian berlaku di persekitarannya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 GAMBAR - KEGEMBIRAAN ADAM, FIZA & ANAK-ANAK

"Bila kakak dan abi berlawan 2 games... akhirnya yang menang adalah... cuba teka siapa? Mestilah anak daraku... hehehehe. Abi pun tak nak kalah ni, bukan main happy main game," ujar Fiza Elite dengan nada gembira melihat telatah anak-anak bersama suaminya Adam AF.

Dalam keriangan ini, rasanya Adam merupakan suami dan bapa paling gembira dan bertuah kerana dikurniakan dua cahayamata dalam sekelip mata. Malah anak-anak Fiza juga amat bertuah kerana mendapat ayah baru yang penyayang dan beriman. Tak gitu?

Klik gambar untuk imej besar...


NONNY PELIK MULUT KELUAR DARAH TANPA HENTI - NETIZEN RISAU, DOAKAN PULIH

Menerusi laman Instagram, pelakon dan penyanyi Nonny Nadirah telah memuatnaik video dimana dirinya terkejut apabila darah keluar dari mulutnya tanpa henti dengan kuantiti yang banyak secara tiba-tiba.

Perkara itu agak pelik kerana beliau berada dalam keadaan sihat, langsung tiada batuk dan berlaku ketika beliau sedang duduk, tidak melakukan apa-apa. Nonny berkongsi video kejadian aneh itu menerusi akaun Instagramnya semalam.

Rata-rata netizen risau dengan keadaan Nonny dan meminta beliau untuk segera mendapatkan rawatan di hospital dan mendoakan agar beliau segera pulih.

Tidak mustahil, tekanan dan cuaca panas boleh menjadi faktor darah tersebut keluar. Apa-apa pun, kami doakan agar Nonny dijauhkan daripada perkara pelik dan tabah menghadapi dugaan.

Klik untuk gambar besar

www.myartis.com / Sumber & foto: Beautifulnara & Instagram Nonny Nadirah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEPATI RAMALAN - JACLYN VICTOR MUNCUL JUARA GV9

Persembahan mantap penyanyi Jaclyn Victor pada pentas akhir serta konsisten sepanjang minggu melayakkannya dinobatkan sebagai juara Gegar Vaganza musim ke-9 (GV9).

Jaclyn berjaya mengetepikan saingan seperti Bob Yusof, Shila Amzah, Tomok, VE dan Hazrul Nizam.

Kemenangan itu membolehkan Jaclyn membawa pulang wang tunai berjumlah RM100,000 dan piala.

Naib juara pula disandang Bob Yusof, sekali gus melayakkannya menerima hadiah wang tunai RM50,000 dan piala.

Klik untuk gambar besar

Shila Amzah terpaksa berpuas hati menduduki tempat ketiga yang memperolehi hadiah wang tunai RM30,000 dan piala.

Tempat keempat dan kelima diduduki Tomok dan VE, sekali gus membawa pulang wang tunai berjumlah RM20,000 dan RM15,000 serta piala.

Sementara itu, nasib nyata tidak menyebelahi Hazrul Nizam apabila hanya mendapat tempat keenam dalam pertandingan itu dengan membawa hadiah wang tunai berjumlah RM10,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::